description: President Donald Trumpi toetaja soovitas eile Fox Newsi saates rajada Teise Maailmasõja-aegsete jaapanlaste kinnipidamislaagrite eeskujul paigad riiki sisenevate moslemite registreerimiseks, kirjutab Huffington Post.

title: Trumpi toetaja: rajame moslemite registreerimiseks kinnipidamislaagrid

maintext:
Endine Ühendriikide mereväe teenistuja Carl Higbie pani ette, et Ameerika Ühendriikidesse võiks rajada riiki sisenevate islamiriikidest pärit migrantide registreerimiseks laagrid Teise Maailmasõja-aegsete jaapanlaste kinnipidamislaagrite eeskujul.
Higbie lausus, et president peab tegema kõik, et kaitsta esimese asjana oma riiki ja vastas saatejuhi küsimusele, ega ta ometi ei mõtle kinnipidamislaagrite rajamist, et kaaluks seda varianti.
Kampaania jooksul sõnas ka Donald Trump, et oleks olenevalt olukorrast toetanud Jaapani-süsteemi sisseseadmist ning mainis, et rahvusliku julgeoleku tagamiseks on tarvilik moslemitest immigrantide äärmuslik kontrollimine.
Eelnevalt on Higbie kaitsnud ka Steve Bannoni strateegiajuhiks nimetamist. Mitmed Kongressis olevad demokraadid on kutsunud Trumpi Bannonist loobuma, öeldes, et ta on antisemiitlike, misogüünsete ja rassistlike vaadete eestkõneleja.


description: Ameerika Ühendriikide presidendivalimiste tulemus ei mõjuta Euroopa Liidu Moskva-vastaseid sanktsioone, lausus täna Rootsi peaminister Stefan Löfven.

title: Löfven: Ameerika valimised ei mõjuta Moskva-vastaseid sanktsioone

maintext:
«Usun, et senised arutelud Euroopa Liidu Nõukogus on endiselt asjakohased ja me jätkame sanktsioone. Meetmed on seotud Minski lepete täitmisega ja see otsus on juba tehtud,» sõnas Rootsi valitsusjuht Stockholmis pärast kohtumist Ukraina presidendi Petro Porošenkoga.
Löfveni sõnul sanktsioonid otsustav vastus Krimmi annekteerimisele ja agressioonile Ukraina idaosas. «Oleme ettepanekutele avatud, kuid Minski leppeid tuleb täita, see on peamine põhimõte,» ütles Rootsi peaminister.
Porošenko nimetas kohtumisel Rootsit Ukraina «väga heaks sõbraks ja partneriks».

fasttext_language: et


description: Vene sõjalaevade rühm eesotsas lennukikandja Admiral Kuznetsoviga jõudis Vahemere idaossa, et tugevdada Venemaa sõjalist kohalolekut regioonis, teatas lipulaeva komandör täna.

title: Vene sõjalaevade rühm jõudis Vahemere idaossa

maintext: Komandör Sergei Artamonov teatas video vahendusel, et sõjalaevade rühm on Vahemere idaosas ning nad täidavad ühiselt ülesandeid, manööverdades Süüria rannikust läänes.


description: TSITAATÄrge mängige tulega!Moldova presidendivalimised võitnud Igor Dodon hoiatas vastaseid meeleavalduste eest.

title: Välismaa lühiuudised 16.11.2016


authors:
Aj Pm
Kuvatõmmis Videost

description: Lõuna-Koreas on levimas enda libamatustel osalemise trend, vahendab portaal Seeker Network.

title: Video: lõunakorealased korraldavad endale libamatuseid

maintext:
Oled kunagi mõelnud, mis tunne oleks olla kohal oma enda matustel? Need inimesed teavad.
Lõuna-Korea taastuskeskused korraldavad inimestele, kes võitlevad enesetapumõtetega libamatuseid. Lõuna-Koreas on enesetappude arv üks kõrgemaid mailmas.
Samuti osalevad nendel tseremooniatel surmavalt haiged, et valmistada ette ja leppida neid eesootava reaalsusega. Lisaks tellivad firmad neid oma töötajatele, kelle jaoks oma võltsmatustel osalemine on kui motivatsiooniüritus.
Enne kirstu ronimist tegelevad osalejad kaks tundi oma matuste ettevalmistusega ja kirjutavad viimaseid ridu oma lähedastele. Siis pannakse kirstu kaaned kinni ja nad lamavad sealt täielikus pimeduses. Paljud tahavad juba mõned minutid peale seda sealt välja tulla ja on jälle õnnelikud, et on elus.


description: USA vabariiklaste endine presidendikandidaat Mitt Romney nimetas laupäeval peetud kohtumist presidendiks valitud Donald Trumpiga heaks ja ütles, et vestlus oli üksikasjalik.

title: Romney pidas enda sõnul Trumpiga üksikasjaliku vestluse


authors:
India Times Pm
Punit Paranjpe Afp Scanpix

description: Indias helistas meesterahvas 125 korda Mumbai politsei hädaabiliinile, nõudes seksi, kirjutas India Times.

title: Indialane helistas 125 korda seksiliini pähe politseile


description: Marokos nõudsid tuhanded inimesed reedel õiglust kalamüüjale, kelle lömastumine prügiautos vallandas riigis ulatuslikud meeleavaldused.

title: Marokos nõudsid tuhanded õiglust surma saanud kalamüüjale

maintext:
Mouhcine Fikri (31) lömastus 28. oktoobril Al-Hoceima linnas prügiveokis. Kaupmees protestis oma kauba konfiskeerimise ja hävitamise vastu võimude poolt. Ta müüs mõõkkala, mille püüdmine pole praegusel aastaajal lubatud.
Fikri hukkus berberitest enamusega unarusse jäetud Rifi regioonis, mis oli 2011. aastal araabia kevade ajal Marokos toimunud protestiliikumise keskmes.
«Puhka Mouhcin. Me jätkame võitlust!» skandeerisid meeleavaldajad reedel. Protestijad marssisid läbi Maroko tänavate, käes küünlad, lilled ja berberi lipud.
Protesti korraldajad tahavad teada, kes prügimasina lömastaja sisse lülitas. Kuningas Mohammed VI andis korralduse asja uurida, kuid lömastaja sisselülitaja pole teada. Võimud pidasid möödunud nädalal kinni 11 inimest, nende seas kaks siseministeeriumi töötajat, kaks kalandusametnikku, kohaliku veterinaarteenistuse juhi ja kolm prügikorjajat.


description: Endine USA riikliku julgeolekuameti (NSA) töötaja Edward Snowden ärgitab inimesi kaitsma end presidendiks valitud Donald Trumpi valitsuse jälgimise eest.

title: Snowden: me ei tohi Trumpi karta

maintext:
«Kui me tahame paremat maailma, ei saa me loota Obamale, aga me ei tohi karta Donald Trumpi. Me peame selle ise üles ehitama,» ütles Snowden eile Venemaalt video vahendusel Hollandi publiku poole pöördudes.
Ta ütles, et Trumpi võit teisipäevastel presidendivalimistel on Ühendriikide ajaloo must päev, kuid tähtsam küsimus on nüüd, kuidas kaitsta kõigi õigusi igal pool piiridest sõltumata.
Snowden lekitas 2013. aastal miljoneid dokumente Ühendriikide valitsuse luuretegevuse kohta ja põgenes seejärel riigist. Teda ähvardab USA-s süüdistus, milles süüdimõistmise korral võib teda oodata 30-aastane vangistus.
Snowden sai 2013. aastal Venemaal poliitilise varjupaiga ja tal on 1. augustist 2014 Venemaal kolmeaastane elamisluba.
NSA endine luureanalüütik esines eile video vahendusel Amsterdami kinos, kus toimus tema elust pajatava Oliver Stone'i filmi Hollandi esilinastus.
«Ma püüan mitte vaadata seda kui ühe valija või ühe presidendi küsimust, ega isegi mitte ühe valitsuse küsimust, sest ohud on piirideülesed,» ütles Snowden.
«See on meie riigi ajaloo must päev, aga see ei ole ajaloo lõpp. Ühiselt tegutsedes suudame luua midagi paremat ning nautida vabamat ja liberaalsemat ühiskonda, mis on kõigi huvides.»


description: Venemaal peeti esmaspäeva õhtul kinni majandusminister Aleksei Uljukajev kahtlustatuna kahe miljoni dollari suuruse altkäemaksu võtmises ja väljapressimises.

title: Vene majandusministrit kahtlustatakse altkäemaksuvõtus -

maintext:
"Uljukajev tabati teolt altkäemaksu võtmisel. Jutt käib väljapressimisest ähvardustega Rosnefti esindajate aadressil," ütles Intefaxile Vene riikliku juurdluskomitee pressiesindaja Svetlana Petrenko
Juurdluskomitee varasemas pressiteates on öeldud, et Uljukajevi kuriteo asjaolud on seotud kahe miljoni dollari suuruse altkäemaksu saamisega majandusministeeriumi positiivse hinnangu eest, mis võimaldas riigi kontrolli all oleval naftkontsernil Rosneft omandada riigilt enamusosaluse ettevõttes Bašneft.
"Praegu on minister kinni peetud ning tema suhtes viiakse läbi vajalikke juurdlustoiminguid. Lähiajal kavatseb juurdlus esitada Aleksei Uljukajevile süüdistuse ja teha ettepaneku tõkendi valimiseks," teatas komitee.
Süüdimõistmisel ähvardab teda 8-15 aasta pikkune vanglakaristus.
Riikliku juurdluskomitee avalduse kohaselt on Uljukajevi kinnipidamine on osa juurdlusest, mis puudutab ulatuslikku altkäemaksuvõtmist. Raha anti ministrile üle uurimiseksperimendi käigus õiguskaitseorganite kontrolli all, lausus Interfaxile informeeritud allikas.
Esialgu nimetas Uljukajev Rosnefti osalust erastamises mitteotstarbekaks, sest ettevõte allub Rosnefetgazi kaudu riigi kontrollile. Ent septembri algul märkis minister, et Rosneft võib pretendeerida Bašneftile, sest erastamisseadus lubab seda. Selle tulemusena omandas Rosneft oktoobris 329,7 miljard rubla eest Bašnefti kontrollpaki.
Uljukajev on olnud majandusminister alates 2013. aastast.
Rosneftile juurdluskomiteel pretensioone pole.


description: Ameerika Ühendriikides Californias Shasta keskkoolis said mitmed vähemuste hulka kuuluvad kooliõpilased üllatuse osaliseks – nende klassivend jagas neile isetehtud võltsitud teatisi, mille järgi peavad nad riigist lahkuma.

title: Ameerika koolipoiss tahtis klassikaaslasi küüditada

maintext:
Vahejuhtum leidis aset päev pärast vabariiklaste kandidaadi, immigrantidevastase retoorika poolest tuntud Donald Trumpi võitu presidendivalimistel. Väljasaatmisteatisi koostanud poiss tegi oma loomingust ka video, mis nüüdseks kustutatud. Paberitel seisis, et kohtuotsuse taga on ringkonnakohus number 712 – mida pole tegelikult olemas.
Koolijuhid rääkisid poisiga, kelle sõnul olevat kogu ettevõtmine olnud mõeldud naljana. Ametnikud suhtusid aga juhtumisse tõsiselt. «Siililegi selge, et sedasorti käitumine pole ei naljakas ega peegelda meie keskkooli kultuuri,» lausus haridusringkonna ülevaataja Jim Cloney.


description: Siin blogis jagavad USA presidendivalimisi kajastavad fotograaf Eero Vabamägi ja reporter Kadri Veermäe subjektiivsemaid tähelepanekuid, mis Ühendriikides ringi liikudes silma on jäänud. Päevik täieneb jooksvalt.

title: Postimehe USA päevik: üks päev pärast maavärinat

maintext:
9. november
Kõigile, kes peaksid näiteks kaaluma ajakirjaniku elukutse valimist, lihtsalt niisama väike infokild: meie eilne tööpäev kestis eile järjest rohkem kui 25 tundi. Aga olid ka erakordsed olud.
Šokk on tänaseks tänavatelt mitte just lahkunud, kuivõrd võtnud teise, vähem emotsionaalse ja rohkem küünilise vormi. Küll võib see koheselt vihaks konverteeruda, kui peab vaidlema mööda tänavat vastutuleva, ülimalt rahuloleva näoga Trumpi toetajaga. Ja neid on linna siginenud varasemate päevadega võrreldes märgatavalt palju - nad oleks kõik tema eelistajad korraga kapist välja tulnud. Samas - millal veel, kui mitte praegu.
****
Trumpist endast kui (jaanuaris ametisse astuvast) USA presidendist on tänase päeva jooksul nii palju kirjutatud, et raske uskuda, nagu oleks võinud ükski aspekt kajastamata jääda, kuid ehk on jäänud see seik infovoost läbi jooksmata. Nimelt saab Trump juba sel kuu lõpul kohtusse ilmuda, kuid mitte sellepärast, et ta oma maksuandmeid keeldub avaldamast, vaid hoopis pettuse tõttu.
Nagu tuleb välja, on olemas olnud selline õppeasutus nagu Trumpi Ülikool, kus pidi saama Trumpi isiklikult välja valitud ekspertide käe all «täieliku kinnisvarahariduse», aga tegelikult sai peamiseks maksta - 34 995 dollarit kursuse eest - ja kasutuid teadmisi. Kel «täieliku kinnivarahariduse» vastu huvi on, sellele peab aga kahjutundega teatama, et ülikool sai tegutseda ainult viis aastat ja pandi 2010. kinni.
Trump ise eitab, et oleks midagi valesti teinud - tema teada olid inimesed väga rahul.
***
Remark autorendist ka lõppu, kena Ameerika unelma kehastus: läksime firmasse kindla sooviga midagi rentida midagi, mis ei läheks üüratult maksma, näiteks Ford Fiesta. Vastuvõtnud töötaja klõbistas pikalt arvutis, otsis ja otsis, milliseid sõidukeid neil selleks perioodiks pakkuda on, ning teatas lõpuks, et kahjuks on tal meie nõuetele vastavad autod välja renditud, kuid ehk tahaks me sama hinna eest võtta hoopis Mustangi. Ja nii me selle punase autoga seal Lääne-Virginias treilerilinnakute vahel sõitsime.
8. november
Öö
New Yorgi tänavatel valitseb šokk, Times Square'ile kogunenud inimesed on pea täiel määral haudvaiksed ning meelelahutuskohtadest kostuv lõbus muusika on sellega teravas kontrastis. Palju näeb nägusid, kust peegeldub uskumatus ja ahastus, kõik näpivad väga aktiivselt oma nutitelefoni, nagu võiks sissejooksvate tulemuste uuendamine muuta ka seisu, kus Trump juhib veenvalt.
Times Square'i arvukatel vilkuvatel ekraanidel jooksevad telekanalite otselülitused ning kogunenud rahvasumm vaatab neid hüpnotiseeritult. Kuni pole täis tiksunud 270 häält, pole katastroof veel vormistatud, ning võib näha, et nii mõnegi südames on see ebareaalne lootus jätkuvalt alles - järsku juhtub ime ning seis muutub. «Mine persse, Midwest,» karjub üks mustanahaline tüdruk.
17.25 (Eesti aja järgi 23.25)
Tagasi New Yorgis. Linn elab valimisõhtu ootuses: seda kuuleb nii inimeste omavahelisest vestlustest kohvikus kui märkab tänavapildis - mõlemad (veel!) presidendikandidaadid on otsustanud oma valimispeo pidada New Yorgis Manhattanil mitte väga kaugel teineteisest.
Clintoni üritus toimub Jacob K. Javits Convention Centeris Hudsoni jõe kaldal, kus on - nagu teravmeelsed kommentaatorid on juba ära märkinud - üks maailma kõrgemaid klaaslagesid, millest nüüd läbi murda.
Clinton on hääletuspäeva eelsetes kõnedes kasutanud korduvalt «klaaslae» metafoori (mis lühidalt tähendab, et mingitel gruppidel, nt naistel on raskem jõuda teatud tasandist kõrgemale - antud juhul siis USA presidendiks). Järelpidu peab Clintoni meeskond Viiendal avenüül viietärnises Peninsula hotellis.
Mõlemast paigast pole sugugi kaugel Hiltoni hotell ehk paik, kus peab pidu Trump. Linna julgeolekuga tegelevatele inimestele ei tee sugugi rõõmu, et kaks suuremahulist üritust samal ajal samas linnas toimuvad, kuid see, et nad asuvad ka teineteise lähedal, tõstab stressitaset veelgi.
Valimisõhtust üritavad viimast võtta ka baarid ja kohvikud, mis kutsuvad inimesi sündmust just endi juures jälgima.
Et ei jääks ekslikku muljet, nagu käiks siin ainult tähistamine ja pidu, tuleb demonstreerida hotelli, kus veetsime oma avaõhtu New Yorgis. Kui pilt tundub liiga avar, siis võib juurde öelda, et toa põrandapinda oli kokku täpselt 2,74 ruutmeetrit ning sõrestikuga kaetud lagi ei lasknud naabrite ühelgi norskel kaduma minna.
Foto: Eero Vabamägi
Hommik
Valimispäev on lõpuks käes. Ärkasime pärast kuut, et jaoskondade avamise ajaks kohale jõuda. Jõudsime. Paljud valijad olid aga veelgi varem tulnud, sest hääletuspunkte õnnestus tuvastada eksimatult selle põhjal, et nende juures vonkles pikk ja aeglaselt edasi liikuv saba. Üllatavalt kombel polnud aga nurinat üldsegi kuulda.
Philadelphia hääletajate küsitlemine annab sama tulemuse, mida arvamusuuringud näitavad - siin võidab Clinton.
Me hakkame nüüd tagasi New Yorki sõitma, et sealt suurt valimisööd vahendada. Sõiduvahendiks on meil punane Ford Mustang, aga sellest, mis põhjusel meil selline auto on, kirjutan hiljem - isikliku edevuse rahuldamise ega tööandja pankrotti viimise katsega igatahes tegu pole.
Ajakirjanik tööpõllul Lääne-Virginias. Foto: Eero Vabamägi
7. november
Pennsylvanias Philadelphia linnas toimub täna demokraadist presidendikandidaadi Hillary Clintoni viimane suurem kampaaniaüritus, kus on kohal ka Postimees. Ürituse alguseni on aega veel tund, kuid kohal on juba meeletud inimmassid. Esinemine toimub välitingimustes ning meediale on selle jaoks kohale toodud lauaread, mis jooksevad otse puude all.
Paremalt ja vasakult kostab ajakirjanike vaikset iroonitsemist valitsevate olude üle. Istun minagi siin, sõrmed külmast kangestumas, üritan kätte saada raskesti tabatavat internetiühendust ning ootan kannatamatult kõnede algust. Kostub köhimist ja täiesti kõrvalise teemana tuleb meelde, kuidas Hillary Clinton maadles mõne kuu eest kopsupõletikuga.
Äsja käis laval Bon Jovi ja rõhutas, et homme on tegu ajaloo tähtsama päevaga. Nüüd ilmub sinna Bruce Springsteen ja saab kohe suurema aplausi osaliseks. Köhimine kõrval muutub valjemaks ja tihedamaks. Laul ise tundub väga pikk.
Springsteen räägib, et nüüd on võimalus paremaks Ameerikaks.
Pühapäev, 6. november
Tervitusi Pennsylvaniast! Kuna aga tänane päev möödus suurest Lääne-Virginias, siis alustuseks paar sõna sealsest elust. Päev algas Fairmonti motellist - ning motellid näevad siin välja tõesti sellised, et kes on mõnegi USA filmi elus näinud, sellele tulevad need tuttavlikud ette:
Foto: Eero Vabamägi
Motellituba seest. Foto: Eero Vabamägi
Kuigi Lääne-Virginia näol on tegemist ühemõtteliselt vabariiklasi toetava piirkonnaga, jääb praeguste valimiste puhul sellest väheks ning mitmetest kajastustes on piirkond saanud külge kõlavaid tiitleid nagu «Trumpi-maa», «koht, kuhu Clintonil pole asja» ning muidugi lugematuid kaevurite ja kivisöega seotud epiteete. Võib öelda, et see vastab mõttes tõele, kuid ei sisalda endas täit tõde.
Homme ilmub Postimehes lugu ühe Lääne-Virginia endise kaevuriga ning saab ette öelda, et osad klišeed tuleb tema puhul kindlasti kõrvale heita.
Osariigis ringi sõites nägi aga küllalt ka materialiseerunud eelarvamusi: lohakil treileripargid, Trumpi toetusmärgid maja ees, uhkelt lehvivad konföderatsiooni lipud, igas külast suuremas kohas McDonalds. Osariigi kaguosa apteegiriiulitel võib märgata käsimüügis ülitugevat valuvaigistist ja mitmeliitrist lahtistikanistrit (kuigi see on juba üleriigiline spetsiifika).
Treilerilinnak Lääne-Virginias Hundredis. Foto: Eero Vabamägi
Saab teha ka esialgseid järeldusi autoraadiost kuuldu põhjal - valimisreklaami (sest lisaks presidendile valitakse ka kohalikke võimuesindajaid ning senati ning esindajatekoja liikmeid) üheks läbivaks meetodiks paistab olevat vastase täielik mustamine - kui ikka oled vabariiklane, siis tuleb rivaali nimetada «liberaaliks» sellise häälega, nagu väljendaks mõnd solvangut.
****
Vahelepõige põnevasse uuringusse: Gallup avaldas hiljuti 87 000 intervjueeritavaga tehtud uuringu tulemused, kus selgub, et valged harimata mehed toetavad tõesti raevukalt Trumpi - kuid keskmiselt pole ta toetajad muust rahvastikust märgatavalt vaesemad, ka pole nende seas rohkem töötuid.
****
Õhtuks oleme jõudnud Pennsylvania osariiki, kus homme tõmbab demokraatide presidendikandidaat Hillary Clinton oma kampaaniale joone alla Philadelphias kohas nimega Independence Mall.
Nimest ei tasu end eksitada lasta, nii ameerikapärane kui see kampaania ka olnud on, kaubanduskeskuses ei lõppe ta sellegipoolest: Independence Mall kuulub suurde ajaloolisse kompleksi ning selle vastas asuvas ehitises allkirjastati USA iseseisvusdeklaratsioon.
Õhtusele üritusele koguneb tõeline raskekahurvägi: Barack Obama, Michelle Obama, Bill Clinton, Chelsea Clinton - ja ilmselt tähesära lisamiseks ka muusikud Bruce Springsteen ja Bon Jovi. Omaette huvi tekitab küsimus, milline on see valijasegment, kelle jaoks saab viimaseks, otsustavaks kaalukeeleks asjaolu, et just näiteks Bon Jovi soovitab Clintoni poolt hääletada. Või Cher.


description: Tšehhi president Miloš Zeman avaldas kolmapäeval toetust Ivana Trumpi saamisele USA suursaadikuks Prahas, reageerides Ühendriikide presidendiks valitud Donald Trumpi Tšehhi päritolu endise abikaasa eelmisel nädalal pakutud ideele.

title: Tšehhi toetab Ivana Trumpi saamist USA suursaadikuks Prahas

maintext:
Washington "ei saaks saata paremat suursaadikut Prahasse", ütles Zeman, kes on avaldanud heameelt ka Trumpi saamise üle presidendiks.
Ivana Trumpi toetas ka Tšehhi peaminister Bohuslav Sobotka, öeldes riigiraadios, et "USA ja Tšehhi sidemed ainult tugevneksid".
Ivana Trump, neiupõlve nimega Ivana Zelníčková, ütles reedel New York Postile: "Ma teen ettepaneku, et minust saaks suursaadik Tšehhi Vabariigis".
Ta märkis eelistena Tšehhis sündimist ja keelesidemeid ning lisas: "Ma olen üsna tuntud kogu maailmas."
Ivana on Donald Trumpi esimene naine, neil on kolm ühist last. Ivana ja Donald abiellusid 1977. aastal ja lahutasid 15 aastat hiljem.


description: Venemaa sotsiaalmeedias pilatakse uudist, mis puudutab peaminister Dmitri Medvedevit ja tema kohvisoovitust.

title: Pila Venemaa sotsiaalmeedias: americanost sai russiano

maintext:
Iltasanomat.fi teatel kajastas Vene meedia möödunud nädalal laialt Medvedevi ettepanekut muuta americano kohvi nimi isamaalikumaks ehk võtta kasutusele nimi russiano. Kuigi minister mõtles oma nimesoovitust naljana, kajastasid mitmed uudistekanalisd seda tõepähe.
Medvedev olevat teinud selle ettepaneku Euraasia riikide valitsuste nõupidamisel, sest ta eelistab kodumaist välismaisele.
Americano on kange must kohv, mis on kuuma veega valmistatud espresso.
Vene sotsiaalmeedias viidati Medvedevi väidetava kohvisoovitusega seoses ameeriklasest kirjaniku Theodore Dreiseri teosele «An American Tragedy», mis ilmus esmakordselt 1925. aastal.
«Ameerikasi ootab ees tragöödia ja nad peavad kohvi osas venelastele alla vanduma,» teatati sotsiaalmeedias.
Lisaks pilati veel Medvedevi iPhone’i sõltuvust ja selfide tegemise lembust.
«Americano ümbernimetamine russianokson suurepärane idee. Siiski tuleks enne seda konfiskeerida Medvedevilt iPhone ja anda talle yotaphone,» teatati Twitteris.
Selles viidati asjaolule, et kahe ekraaniga Yotaphone’i tootmine kukkus Venemaal läbi. Vaikselt anti selle tegemine üle hiinlastele.
Russiano kohvile leiti vaste Nõukogude Liidu ajast, mil kohvikutes pakuti «tünnikohvi», milles kohvioad olid asendatud sugurijuurtega.
Veel ühe sotsiaalmeedia nalja kohaselt koosneb russiano kohvi vene rahvusjoogist viinast ja siguriesktraktist.
Venemaa konservatiivid pooldasid americano ümbernimetamist russianoks, duumasaadik Valeri Milonovi arvates tuleks viinale, sigurijuurele lisada veel pohli ja jõhvikaid.
Burger King otsustas juhtunust kasu lõigata, teatades et nende menüüs on nüüdsest olemas russiano kohv, mida esmalt pakutakse kaks nädalat ja kui see populaarseks osutub, siis ka hiljem. Tassitäis russianot maksab seal 49 rubla (70 eurosenti).
Juba on internetis müügil T-särgid, mis viitavad russiano kohvile.
Venemaa on üritatud juba varem kohvi nimesid muuta, kuid trendid on jäänud lühiajaliseks. 2014. aastal hakati Venemaa poolt anastatud Krimmis pakkuma kohvi rossijano, kuid kohalikke jättis see jook külmaks ja kohv kadus kiiresti müügilt.


description: Colombia valitsus ja marksistlik sissirühmitus FARC teatasid laupäeval, et on sõlminud uuendatud relvarahuleppe 52 aastat kestnud kodusõja lõpetamiseks, eelmise olid valijad rahvahääletusel tagasi lükanud.

title: Colombia valitsus ja FARC sõlmisid uuendatud rahuleppe

maintext:
"Me oleme jõudnud uue lõpliku leppeni relvakonflikti lõpetamiseks, mis sisaldab muutusi, selgitusi ja mõningaid uusi punkte erinevatelt ühiskonnarühmadelt. Me oleme kõik need ükshaaval läbi käinud," on öeldud ühisavalduses, mille lugesid ette rahuprotsessi garantide Kuuba ja Norra diplomaadid.
Valitsus ja Colombia Revolutsioonilised Relvajõud (FARC) olid algse rahuleppe allkirjastanud juba 26. septembril, kuid 2. oktoobril lükati see referendumil napilt tagasi. Lepingu vastu olnud colombialaste meelest oli selles liialt palju järeleandmisi FARC-ile.
BBC andmeil kiidetakse uus lepe heaks parlamendis ning rahvahääletusele seda ei panda.
Ühendriigid reageerisid uuele leppele kiiresti ning lubasid jätkata rahuprotsessi toetamist. USA rahvusliku julgeoleku nõuniku Susan Rice'i sõnul näitab uuendatud lepe kõigi osapoolte pühendumust rahule.
Colombia president Juan Manuel Santos ja FARC-i esindajad on alates 22. oktoobrist sageli kohtunud, üritades päästa rahvahääletusel tagasi lükatud lepet, mille üle on läbirääkimisi peetud juba neli aastat. Santos on rahu üle kõnelusi pidanud ka väiksema sissirühmitusega ELN.
Santosile anti oktoobris FARC-iga sõlmitud leppe eest Nobeli rahupreemia
Aastal 1964 asutatud Colombia suurim sissirühmitus FARC ja ELN on kaks viimast vasakpoolset sissirühmitust, mis osalevad relvakonfliktis, milles on riigis enam kui 50 aasta vältel surma saanud üle 260 000 inimese ja kaduma jäänud 45 000.


description: Saksa politsei arreteeris täna viis inimest, kes olid väidetavalt tegevad Islamiriigi organisatsiooni liikmete värbamise juures.

title: Saksamaal arreteeriti viis ISIS-e värbajat

maintext:
«Viit inimest süüdistatakse kuulumises rahvusvahelisse salafistlikku džihadistide rühmitusse, mida juhib Ahmad Abdulaziz Abdullah A.,» kirjutati süüdistuses, vihjates 32-aastasele iraaklasele. «Rühmituse eesmärk on saata inimesi Süüriasse ISIS-e juurde.»
Türgi kodaniku Hasan C. ja Saksa serblase Boban S. ülesanne oli väidetavalt õpetada värvatuile araabia keelt ning tutvustada neile islami õpetust.
Kuigi rühmituse liidril oli võim kinnitada ja organiseerida liikumist Süüria vahelt, jättis ta tegelikkuses need ülesanded tavaliselt kahe mehe, saksa rahvusest Mahmoud O. ja kamerunlase Ahmed F.Y. ülesandeks.
Uurijate andmetel on värbajad saatnud Süüriasse vähemalt ühe noore mehe ja tema perekonna.
Mehed arreteeriti Alam-Saksi ja Põhja-Rein-Vestfaali liidumaades.


description: Päev enne Donald Trumpi esimest kohtumist välisliidri, Jaapani peaminister Shinzo Abega, teatasid Jaapani ametnikud, et neid ei ole veel informeeritud, kus kohtumine toimub ja kes on kutsutud, kirjutab Reuters.

title: Trump ei ole suutnud esimese välisjuhiga kohtumise kohta kokku leppida

maintext:
Jaapani ametnikud teatasid eile, et neid ei ole veel teavitatud, kus täpsemalt New Yorgis kavandatud kohtumine aset peaks leidma ja kes sinna kutsutud on. Samuti ei ole selge, kelle poole küsimuste korral pöörduda.
Kohtumist ümbritsev segadus annab Trumpi puhul tunnistust sellest, et lõdva graafikuga ärimehest on keeruline teha vettpidava ajakava ja toimiva valitsusega presidenti.
Jaapani ja USA ametnikud ütlesid täna, et välisministeerium ei ole kohtumise korraldamisel tegev ning logistilised ja protokollilised üksikasjad, mis tavaliselt määratakse eelnevalt kindlaks, on siiani lahtised.
«Selle ümber on olnud palju segadust,» sõnas üks Jaapani ametnik.
Kohtumises lepiti kokku alles eelmisel nädalal ja Trumpi meeskond on olnud hõivatud nõupidamistega uue valitsuse moodustamise osas. Kuigi riigijuhid peavad vahetevahel spontaanseid kohtumisi piirkondlikel kogunemistel, on ebatavaline, et riigijuhid kohtuvad Ühendriikides ilma detailse planeerimiseta.
Välisministeeriumi kõneisik John Kirby teatel ei ole Trumpi meeskond võtnud välisministeeriumiga ühendust ei valitsuse vahetamise asjus ega küsinud nõu välisjuhtidega kohtumise osas.
Trumpilt oodatakse kohtumisel Abega kinnitust, et koostöö Jaapani ja Aasia partneritega jätkub presidendi vastuolulisest kampaaniaretoorikast hoolimata.


description: Kremli kriitiku Mihhail Hodorkovski asutatud liikumine Avatud Venemaa pidas nädalavahetusel Helsingis avakongressi, teatas Soome rahvusringhääling Yle pühapäeval.

title: Hodorkovski asutatud liikumine pidas Helsingis kongressi

maintext:
Yle andmetel osales Helsingi jäähallis korraldatud üritusel 75 opositsionääri.
Hodorkovski sõnul leidis kongress Helsingis aset praktilistel põhjustel.
«Selleks olid pragmaatilised põhjused: olen liikumise asutaja ja seepärast oleks olnud kummaline, kui ma poleks kongressil osalenud. Mul ei ole võimalik sõita Venemaale,» ütles Hodorkovski Ylele.
Hodorkovski usub, et Venemaa toimub suuri muudatusi aastatel 2018-2024.
«Peamine sõnum on see, et me oleme loomas projekti, mis ühendab eri parteide toetajaid. Soovime, et meie riigis vahetuks võim,» sõnas ta.
Avatud Venemaa kinnitas ka oma struktuuri ning võttis vastu programmi, harta ja manifesti.
«Otsus luua avalik liikumine Avatud Venemaa võeti üksmeelselt vastu asutamiskongressil, mis algas Helsingis 12. novembril,» teatas liikumise pressiteenistus Interfaxile.
Kongressil valiti liikumise Avatud Venemaa juhatuse 10 liiget, nende seas on Hodorkovski, Parnassi kaasesimees Vladimir Kara-Murza juunior, Avatud Venemaa kandidaadid viimastel riigiduuma valimistel Maria Baronova, Olga Žakova, Jegor Savin ja Marina Belova ning teised.


description: Türgi kaguosas hukkus vasekaevanduse varingus neli kaevurit ja 12 on šahtis lõksus, teatas kohalik meedia.

title: Meedia: Türgis hukkus kaevanduse varingus neli kaevurit


description: Austraalias sai ebameeldiva üllatuse osaliseks murdvaras, kes üritas ärandada autot – vibuentusiastist sõidukiomanik võttis ta sihikule ning lennutas noole otse pahategija kannikasse.

title: Põgenev varas sai Austraalias noolega tagumikku

maintext:
Politsei andmeil murdis varas esmalt sisse Sydneys asuvasse majja ning haaras sealt kaasa sularaha ja autovõtmed. Samal ajal oma naisega kodus olnud peremees põrkas kurjategijaga kokku garaažis, kus too üritas tema masinaga välja tagurdada.
«Sel ajal, kui varas jooksis minema, võttis meeselanik aia ääres positsiooni sisse ning tulistas põgenejat vibuga, tabades teda kannikate ja alaselja piirkonda,» vahendas New South Wales`i osariigi politsei. Hoolimata pihtasaamisest õnnestus mehel siiski põgeneda ja teda otsitakse seni taga.
Kahtlusalune olevat kolmekümnendates eluaastates, oliivikarva jumega ja tätoveeringuga tumedajuukseline valgenahaline. Uurimise käigus võttis politsei enda valdusesse ka vibu ja noole.
«Majaomanik kuulub vibulaskmisklubisse ning on aktiivne sportlane,» selgitas jaoskonna detektiiv Dean Johnstone.


description: CNNi teatel leidis Hiina põhjaosas Shanxi provintsis Pekingi ja Kunmingi vahelisel kiirteel eile hommikul kella 9.00 paiki kohaliku aja järgi aset 56 autoga ahelavarii, milles hukkus 17 inimest.

title: Video: Hiinas leidis aset 56 autoga ahelavarii, milles hukkus 17 inimest


description: Äsja USA presidendiks valitud Donald Trump suutis meedia üle mängida ning temasse hakati kriitiliselt suhtuma liiga hilja, sõnas Columbia ülikooli ajakirjandus- ja sotsioloogiaprofessor Todd Gitlin, kes on tuntud oma meediaanalüüside poolest.

title: Professor: Trump on üleilmse nakkuse tulemus


authors:
Afp Bns
Reuters Scanpix

description: USA vastvalitud president Donald Trump lubas esmaspäeval Vaikse ookeani ülesest kaubandusleppest (TPP) taganeda esimesel tööpäeval riigipeana.

title: Trump lubas TPP-st taganeda esimesel tööpäeval


description: Äärmusrühmitus Islamiriik avaldas internetis oma meediakanali Al Furqan Media kaudu uue häälsõnumi, milles ähvardab eelkõige Türgit uute enesetapurünnakutega.

title: Islamiriik edastas uue häälsõnumi, milles ähvardab Türgit enesetapurünnakutega

maintext:
Väidetavalt kõneleb sellel Islamiriigi juht Abu Bakr al-Baghdadi, kuid Islamiriigi eksperdid ja rahvusvaheline meedia ei ole seda kinnitanud, edastab Yle.
Mees teatab sõnumis, et võitlejad ei anna Iraagi tähtsat linna Mosulit käest ja vaenlased sunnitakse taganema.
Ta kutsub Mosuli ümbruses asuva Ninive maakonna elanikke abistama oma võitlejaid ja võitlema Allahi vaenlaste vastu. Džihadistid peavad hävitama linnad ja külad, kus elab Allahi käskudele mitteallujaid ja usust taganejaid.
«Enesetapuvõitlejad on võitluses uskmatutega tähtis lüli ja neil on kohustus panna vaenlaste veri voolama,» lausub häälsõnumis isik, kes võib olla al-Baghdadi.
Veel kutsus see isik võitlejaid üle tegema enesetapurünnakuid mitmetes riikides, kuid eelkõige Saudi Araabias ja Türgis, kuna viimane olevat jumalasalgajate käsilane.
Nüüdne häälsõnum on esimene, mille Islamiriik on avaldanud alates Mosuli lahingute algusest. USA juhitav koalitsioon käivitas Islamiriigi käest Mosuli tagasivallutamise operatsiooni 17. oktoobril.
Teisipäeval teatas Iraagi armee eriüksus, et nad pääsesid hoolimata Islamiriigi võitlejate tugevast vastupanust Mosuli eeslinna. Mosuli on Iraagi suurlinn, mis alates 2014. aastast on olnud Islamiriigi kontrolli all, nüüdseks on see üks väheseid linnu, mida Islamiriik veel Iraagis kontrollib.
Iraagi armee üksused on vallutanud Islamiriigi käest Mosulist itta, põhja ja lõunasse jäävad alad.
USA militaarluure ja inimõigusorganisatsioonide andmetel on Mosulis tuhandeid Islamiriigi džihadiste ja umbes poolteist miljonit tsiviilelanikku, kelle elu on lahingutegevuse tõttu ohus.


description: Viimased arvamusküsitlused annavad kaks päeva enne USA presidendivalimisi eelise demokraatide kandidaadile Hillary Clintonile, ehkki mõnedes kaalukeeleosariikides on seis võitja prognoosimiseks liiga tasavägine.

title: Clintonil on kaks päeva enne USA valimisi arvamusküsitlustes edumaa

maintext:
Telekanali NBC ja ärilehe Wall Street Journal tellitud üleriigiline küsitlus näitas Clintonile neljaprotsendist edumaad vabariiklasest rivaali Donald Trumpi ees toetusprotsentidega vastavalt 44 ja 40.
«Kui teil on koos vaid 44 protsenti häältest, näitab see, et te olete haavatavad, kui enamik eelistuseta valijatest otsustab käituda ühtmoodi,» ütles USA valimiste analüüsimisele keskenduva veebilehe FiveThirtyEight.com analüütik Nate Silver telekanalis ABC.
«Selles mõttes on mõlemal kandidaadil vaja kõrget valimisaktiivsust ning nad peavad lõpuni pingutama,» ütles Silver.
Telekanali CBS pühapäevaste küsitlustulemuste kohaselt on Clintoni minetanud edumaa Ohios ja Floridas. CBSi andmeil juhib Trump Ohios 46 protsendiga Clintoni 45 vastu ning Floridas toetab mõlemat kandidaati 45 protsenti valijaist.
Florida on tähtsaim kaalukeeleosariik, mille võitja saab endale 29 valijamehe hääle. USA presidendiks saamiseks tuleb koguda vähemalt 270 valijamehe toetus.
Teisipäeval peetavate presidendivalimiste saatus võib sõltuda umbes tosinast kaalukeeleosariigist, kus seis kahe kandidaadi vahel on eriti tasavägine.
Trump ja Clinton kasutavad viimaseid kampaaniapäevi valijatega kohtumiseks just neis osariikides.
«Valijameestekogu kaart on Clintoni jaoks vähem kindel kui (president Barack) Obama jaoks neli aastat tagasi,» sõnas Silver. «Parem on olla tema kui Donald Trumpi kingades, ent see pole kaugeltki kindel positsioon.»
Silveri veebileht prognoosis pühapäeval, et Clinton võidab presidendivalimised 64,2-protsendise tõenäosusega.
Küsitlustulemusi jälgiv veebileht RealClearPolitics näitab Clintonile 46,6-protsendist toetust Trumpi 44,8 protsendi vastu.


description: Baltimaade õhuturbemissioonis osalevad NATO hävitajad saadeti eelmisel nädalal kahel korral Leedust tuvastama Läänemere kohal lennanud Vene sõjalennukeid.

title: NATO hävitajad saatsid kahel korral Vene sõjalennukeid


authors:
New York
Foto- Ja Videoreporter

description: Miski pole enam endine. New Yorgi kesklinnas Times Square’il olid tuhanded inimesed kasvava lootusetustundega tundide kaupa jälginud, kuidas iga järgnev osariikide hääletustulemus aitas vabariiklaste presidendikandidaati Donald Trumpi võidule lähemale ja viis selle tema demokraadist rivaali käeulatusest üha kaugemale.

title: Maailm pöördus New Yorgis tagurpidi

maintext:
Kohaliku aja järgi kell 11 õhtul, mil paljud osariigid olid oma andmed esitanud, võis valgusreklaamide tulemöllu helenduses näha inimeste nägudelt peegeldumas erinevaid emotsioone: uskumatus, pahameel ja kõige enam veel lootuskilluke – järsku on see kõik ainult halb uni, alguse ebaedu ja varsti hakkab ka Clintoni nime taga olev arv Trumpile järele jõudma. Viha sellise otsuse teinud kaasmaalaste vastu oli kammitsetud, kõlasid vaid sporaadilised hõiked, kui järjekordne piirkond oma valikut demonstreeris: «Kuradi Kentucky! Kuradi Kesk-Lääs!»
Kaks vanemat naist, üks valge- ja teine mustanahaline, toetasid teineteist käsivarrest ja vaatasid pingsalt ekraanidele. «Ma ei saa enam millestki aru,» tunnistas üks. «Mina ka mitte. See on Ameerika, mida ma ei tunne,» ütles teine.
Ja näha oli, et nad tõesti ei mõistnud, mis täpselt toimus, mõistus tõrkus olukorraga leppimast: kuidas on see võimalik, et kokkuvõttes ikkagi pigem üksnes talutava ja – veel olulisem – ajutise veidrusena võetud Trump tüürib nüüd sihikindlalt tuumanupu poole?
Viimane tund enne seda, kui telekanalid ettevaatlikus sõnastuses Trumpi võitu hakkasid kuulutama, oli kohaletulnuid juba raske jälgida, sest tunda oli nende kollektiivse ahastuse kasvu. Ka muutusid hüüded kibedamaks – «Tere tulemast keskaega!», «Käige perse, idioodid!», «Kuradi maakad!». Paljud lihtsalt vaikisid, oskamata midagi öelda. Ühtäkki mõjusid ekraanidelt jooksvad lõbusad muusikalireklaamid ja baariuste vahelt paiskuv reibas tümakas eriti võõristust tekitavana.
Isegi siis, kui Trumpi pealejäämist oli juba raske ignoreerida, oli Times Square’il viibinutel ikka sama keeruline sellega leppida. «Ootame kümme minutit veel, järsku läheb olukord ikkagi paremaks. Ma ei usu, et Trump tõesti võidab,» sõnas Vinay Yam, silmad ekraanile naelutatud.
Siis ei olnud enam midagi oodata. Trump võitis. Clinton kaotas. Pisarad. Ahastus. Viha. Korduvalt kõlavad ähvardused Ameerikast ära kolida, valimistulemuse vastu protesti avaldada või otsida üles need, kes on süüdi. Tulemus oligi Times Square’il viibinud inimeste jaoks seda hämmastavam, et nad olid enda arvates tulnud demokraatide kandidaadi Clintoni võidupeole, kuid sattusid korraga hoopis uude reaalsusesse, millega neil mingit varasemat kokkupuudet ei ole olnud.
Tasapisi ilmus väljakule ka inimesi, keda enne eilset New Yorgi tänavatel kordagi märgata ei olnud – punaseid «Make America Great Again» nokatseid kandvad Trumpi toetajad. Üldiselt kõndisid nad üksinda, aga täis võitjate enesekindlust ja ehk ka mõningast soovi kaotajatemassile seda nina alla hõõruda. Kiiresti puhkesid inetud sõnasõjad, mis ei teinud au kummalegi poolele, sest pettumus ühelt poolt ja üleolevus teiselt poolt ei moodusta meeldivat komplekti.
Hiltoni hotell, kus Trump oma võidupidu pidas, asub Times Square’ist vaid kiviviske kaugusel ning ühtäkki hakkas aina tihedamalt tänavapilti ilmuma teisigi punaste nokatsitega mehi ja Trumpi plakateid kandvaid peaaegu eranditult kas joovastuses või lihtsalt purjus lärmakaid naisi.
«Trump võitis, kuna paljud ameeriklased toetasid teda. On tõsiasi, et praeguseni ei räägitud sellest avalikult ega näidatud seda eriti välja,» sõnas hotelli juures olnud Travis Wittmeyer, kes oli tulnud koos abikaasa Kaileyga Trumpi võitu tähistama.
Kummastav oli näha, kuidas ajakirjanikud punamütse järjest rajalt maha võtsid, ja siis sai kuulda, kuidas värske lisakinnituse saanud Trumpi toetajad võtsid koos meediaga läbi Trumpi lubadusi, analüüsides asjaliku tooniga ka tema kõige jaburamaid ideid, nagu puhas kivisüsi (clean coal) ning Mehhiko piirile ehitatav müür. Ja paistab, et presidendiks valimine õigustas nende jaoks lõplikult selliste arvamuste avaldamist, nagu näiteks «peavoolumeedia valetab!» ja «Hillary peaks vangi minema!».
Nii nagu Trump muutis seda, milline näeb välja presidendikampaania, nihutasid nüüd peatse riigipea elukoha Trump Toweri ette kogunenud poolehoidjad omakorda piiri kaugemale. «CNNi libu kaotas, CNNi libu kaotas!» karjusid nad. «Nüüd näeme, kuidas CNNi libu kinni pannakse!»
Hoone ees sillutisel oli purunenud muna, millega Trumpi-vastased olid varem pilvelõhkujat kostitanud. Aga eile oli vist küll esimene kord ajaloos, kus lõpuks Ameerika Ühendriikide presidendiks valitud mees võeti oma kodulinnas vastu «Boo!»-hüüete saatel. Üks on kindel – Trumpi presidendiks valimisega Ameerika ühiskond ühtsemaks ei muutunud.


description: Kaklused parlamendis ei ole maailmas just tavalised, kuid millegipärast juhtub just Ukraina parlamendis ikka ja jälle, et rahvasaadikud üksteisele füüsiliselt kallale lähevad. Esmaspäeval, 14. novembril tuli taas lahutada kaht kaklevat saadikut.

title: Video: Ukraina parlamendis läks taas kakluseks

maintext:
Nimelt ärritus vasaktsentristliku bloki saadik Juri Bojko, kui vasakradikaalse partei saadik Oleg Ljaško teda «Kremli agendiks» nimetas, ja virutas Ljaškole rusikaga näkku, kirjutab Euronews.
Kui mehed olid lahutatud ja maha rahustatud ning Ljaško oma kõnet jätkas, ei suutnud Bojko end taas taltsutada ja virutas Ljaškole uuesti.
Ukraina parlamendis on kaklusi ette tulnud paraku üsna mitmel korral. Näiteks aasta tagasi, 2015. aasta detsembris puhkes ülemraadas lausa massikaklus, kui valitsusele umbusalduse avaldamiseks allkirju koguva Petro Porošenko bloki esindaja Oleg Barna läks lavale, kinkis peaminister Arseni Jatsenjukile buketi punaseid roose, haaras temast kinni ja püüdis teda lavalt minema kanda.


description: Ameerika Ühendriikides Mississippi osariigis Greenville`is süütasid vandaalid afroameeriklaste baptistikiriku, mille ühele seinale kirjutasid sõnumi «hääletage Trumpi poolt».

title: Pildid ja video: Mississippis süüdati mustade baptistikirik, seinal sõnum "hääletage Trumpi poolt"

maintext:
Greenville´i politsei ja võimude teatel on Hopewelli kiriku mahapõletamine suure tõenäosusega rassivihast tingitud tegu, edastab The independent.
Politsei ja tuletõrje sai väljakutse eile õhtul kell 21. 16 kohaliku aja järgi ning nad leidsid eest leekides hoone, mille ühele osale oli värvispreiga kirjutatud sõnum, mis kutsus Trumpi poolt hääletama. Uurijate sõnul toimus kiriku süütamine ajal, mil selles kedagi ei olnud ja ükski inimene intsidendis kannatada ei saanud.
Politsei uurib, kes võib afroameeriklaste kiriku süütamise taga olla ja kas tegemist oli rassivaenu õhutamisega.
Greenville´i elanike sõnul on see kirik üle 100 aasta vana ja on olnud pikka aega tumedanahaliste palvekoht.
Greenville´i linnapea Errick Simmons sõnas, et kiriku põletamine on julm ja alatu tegu, millega kahjustati tumedanahaliste ameeriklaste kodanikuõigusi ning selliseid rünnakuid ei tohiks toimuda, sest enam ei elata rassilise segregatsiooni ajastul, vaid aastal 2016.
«Afroameeriklaste jaoks on nende kirik tähtis keskus, samas ka inimõiguste sümbol, sest tumedanahalised on pidanud oma õiguste eest alati võitlema. Nende kiriku rünnak on samas rünnak nende kogukonna vastu. Kõik viitab sellele, et tegemist on rassivihast tingitud süütamisega, mida 1950. – 1960. aastatel toimus sagedalt, kuid elame 21. sajandil ja seda ei tohiks enam juhtuda,» lausus linnapea.
Nii politsei kui linnapea lubasid teha kõik, et süütajad tabada ja kohtu alla anda.
Hopewelli kiriku pastor Caroline Hudson sõnas, et nende kogukond on juhtunust šokeeritud, kuid koos on nad tugevad.
Hudsoni sõnul ei ole keegi veel jutunu eest vastutust võtnud ning enne süütamist ei teatatud sotsiaalmeedias, et varsti võidaks tumedanahalistele tähtis hoone süüdata. Pastor on veendunud, et teo taga on isikud, kellel on paremäärmuslikud vaated.
USA presidendivalimised toimuvad 8. novembril, siis peavad ameeriklased otsutama, kas nad tahavad järgneval neljal aastal näha Valges Majas vabariiklast Donald Trumpi või demokraat Hillary Clintonit.


authors:
Erik Eenlo
Bns-I Välisuudiste Toimetaja

title: Eksperdid: USA valitsus peab looma radikaliseerumisvastase ametkonna

maintext:
USA järgmine valitsus peab looma radikaliseerumisvastase ametkonna islamiäärmuslaste ideoloogia vastu, leiavad eksperdid eesotsas Luure Keskagentuuri (CIA) endise direktori Leon Panetta ja Briti ekspeaministri Tony Blairiga.
Ehkki Ühendriigid on kulutanud miljardeid relvastatud võitlusele äärmusrühmituste Al-Qaeda, Islamiriik ja teiste vastu, on riigil puudu koordineeritud jõupingutustest "pikaks sõjaks", mille eesmärk on vältida nende ideoloogia mõju noortele moslemitele kodumaal, sõnasid eksperdid teisipäeval.
Nende sõnul peab Valge Maja looma uue ametkonna eelarvega miljard dollarit aastas koordineerima ja rahastama jõupingutusi riigis radikaliseerumise ärahoidmiseks.
Mõttekoja Strateegiliste ja Rahvusvaheliste Uuringute Keskus (Center for Strategic and International Studies - CSIS) uues raportis märgitakse, et praegused kulutused sellistele programmidele moodustavad 0,1 protsenti USA terrorismivastase võitluse eelarvest.
"On aeg, et USA valitsus ja selle liitlased asuksid kõikehõlmavasse tegevusse terve uue põlvkonna radikaliseerumise ja värbamise vastu," seisis raportis. "Pole kahtlustki, et me peaksime sellele ideede sõjale rohkem kulutama," ütles ekskaitseminister Panetta, kes on koos Blairiga raporti kaasautor.
"Miljard dollarit oleks mõjus," lausus ta.
Raportis kirjeldatakse seda, kuidas äärmuslus võib levida koolides, mošeedes ja internetis, ja märgitakse, et oht ei ole hoolimata IS-i kaotustest lahinguväljal kuhugi kadunud.
"2016. aasta lõpus on oht suurenemas," ütles CSIS-i vägivaldse äärmusluse vastaste komisjoni liige Farah Pandith.
Tema sõnul tuleb fookus suunata sotsiaalmeedia kaudu ühendatud mosleminoortele.
Raporti hinnangul peavad kõik tehnoloogia- ja meelelahutusfirmadest kogukonnajuhtideni ühendama jõud "äärmuslaste narratiividega võistlemiseks ja nende alistamiseks virtuaal- ja pärismaailmas".
"Äärmuslaste ideede kummutamine on kõigi kodanike vastutus," seisab uuringus.
Samuti rõhutatakse vajadust hoiduda usulisest rõhumisest ja kaitsta moslemikogukondi mittemoslemite rünnakute eest.
Pandith toonitas, et selle ametkonna tegevus peaks küündima USA omaaegse terrorismivastase sõja tasemeni ning seda juhtival isikul peaks olema ligipääs presidendile.


description: Türgi president Recep Tayyip Erdoğan heitis  täna Saksamaale ette terroristide võõrustamist – seoses väidetega, et riik pole nõus andma üle 15. juuli putšikatse kahtlusaluseid.

title: Erdoğan süüdistas Saksamaad terroristide võõrustamises

maintext:
Erdoğani sõnul esitas ta Saksa kantslerile Angela Merkelile 4000 toimikut Saksamaal viibivate kahtlusaluste kohta, kuid pole vastust saanud.
Merkel nimetas kolmapäeval Türgi võimude meediavastaseid meetmeid pärast putšikatset äärmiselt häirivaks. Erdoğani sõnul on Saksa valitsus palju rohkem mures ajalehtede pärast, mis tema sõnul toetavad terrorirühmitusi.
Türgis on vahistatud üle 35 000 inimese, keda kahtlustatakse sidemetes Ameerika Ühendriikides tegutseva vaimuliku Fethullah Güleniga, keda võimud süüdistavad juulikuise riigipöördekatse korraldamises.
«Teid (Saksamaad) mäletatakse ajaloos terrorismi võõrustajatena,» sõnas Erdoğan kõnes Ankaras. «Saksamaa on muutunud üheks peamiseks riigiks, mis võõrustab terroriste,» ütles president.
Saksa kantsler Angela Merkel ütles eile, et teated opositsioonilehtede ajakirjanike kinnipidamisest Türgis teevad tõsist muret ja võivad mõjutada Ankara ühinemiskõnelusi Euroopa Liiduga.
«Mind ja kogu valitsust teevad väga ärevaks teated, et ajakirjandus- ja sõnavabadust piiratakse ikka ja jälle,» ütles Merkel.


authors:
Reuters Pm
Foto
Andrew Milligan Pa Images Scanpix

description: President Donald Trump katkestas ootamatult tänaseks planeeritud kohtumise ajaleht New York Timesiga, mida ta on eelnevalt korduvalt kritiseerinud, kirjutab Reuters.

title: Trump tühistas ootamatult kohtumise New York Timesiga


description: USA president Barack Obama kutsus neljapäeval oma ametijärglast Donald Trumpi Venemaa vastu astuma, kui Moskva kaldub kõrvale Ühendriikide väärtustest ja rahvusvahelistest normidest.

title: Obama kutsus Trumpi Venemaale normide rikkumise korral vastu seisma

maintext:
Trump väljendas valimiskampaania ajal korduvalt imetlust Vene presidendi Vladimir Putini suhtes ning ütles mõne päeva eest telefonikõnes Vene presidendiga, et loodab normaliseerida kahe riigi suhted.
Obama ütles Berliinis ühisel pressikonverentsil Saksa kantsleri Angela Merkeliga, et Venemaa on tähtis riik ning sõjaline suurvõim, kellel on mõju kogu maailmas.
President ütles, et ei eelda Trumpilt oma valitsuse lähenemise täielikku järgimist, ent ta ei tohiks võtta kasutusele realpoliitilist lähenemist ja eeldama, et «kui me sõlmime Venemaaga kokkuleppeid, isegi kui see põhjustab inimestele kannatusi, rikub rahvusvahelisi norme, jätab mõned väikeriigid haavatavaks või tekitab pikaajalisi probleeme piirkondades, nagu Süüria, et me teeme lihtsalt seda, mida antud hetkel mugavaks peame».
«Sellest kuuleme rohkem edaspidi presidendi meeskonna moodustamise protsessi käigus,» lausus ta.
USA president nimetas ühtlasi Merkelit silmapaistvaks partneriks.
«Saan öelda vaid seda, et kantsler Merkel on olnud silmapaistev partner ning ta on meie lähimate liitlaste seas ehk ainus liider, kes oli ametis juba siis, kui ma ametisse astusin,» sõnas USA president.
Obama lisas, et ehkki ta ei ole alati kõiges Merkeliga sama meelt olnud, hindab ta kantsleri ausust, mõtlikkust ja usaldusväärsust.
«Ta on olnud silmapaistev mitte üksnes pühendumuses Saksa rahva huvide eest seismisele, vaid ka tunnistamises, et osa võimekast juhtimisest on ka kogu maailmaga lävimine,» lausus ta.


description: Soome kaitsepolitsei (Supo) kahtlustab, et Venemaa on alustanud Soomes maa ja kinnisvara kokku ostmist, vahendab Iltalehti.

title: Kaitsepolitsei: Venemaa ostab sõjaväelastele Soomes maad kokku

maintext:
Soovi korral saab Venemaa sulgeda seega põhjanaabrite strateegiliselt olulisi liiklussõlmi ja paigutada sinna oma sõdureid, kirjutakse Supo riskiraportis.
Soome kaitseministeerium juba alustanud Soome julgeoleku seisukohalt oluliste kinnisvaratehingute läbi vaatamisega, lisas Yle. Kõige olulisemateks piirkondadeks peetakse teede- ja elektrivõrku ning sõjaväebaase.
Kehtiv Soome seadusandlus ei piira hetkel välisriikide kodanikele müüdava maa hulka. Üks võimalus olukorda muuta on anda riigile õiguslik alus kriitiliste piirkondade puhul tehing tagasi lükata.
Justiitsministeeriumi seadusandluse direktori Antti Leinoneni sõnul ei tähendaks see aga tingimata, et välismaalased hakkaksid siis Soomes vähem maad ostma
«Ostja võib peita end erinevate äri struktuuride taha nii, et ei saadagi teada, kes on tegelik ostja. On oht, et jälgede segamine suureneb ja info päris omanike kohta ei tulegi ilmsiks,» lausus ta.


description: Äärmusrühmituse ISIS ridades Süürias, Raqqas elanud ja töötanud rootslane sai sel ajal Rootsi riigilt üle 5000 euro ulatuses sotsiaaltoetusi, vahendab The Local.

title: Rootsi riik maksis ISISe võitlejale ligi 600 eurot lapsetoetusi kuus


description: Kõik osapooled, kes Süürias Aleppo linna pärast lahingut löövad, võivad olla süüdi sõjakuritegudes tsiviilpiirkondade valimatu ründamise tõttu, teatas ÜRO inimõiguste kõneisik Ravina Shamdasani.

title: Kõik Aleppo osapooled võivad olla sõjakuritegudes süüdi -

maintext:
«Kõik osapooled Aleppos panevad toime rünnakuid, milles hukkub suur hulk tsiviilelanikke ning see loob nende jaoks, kes linnas elamist jätkavad, terroriõhustiku,» sõnas Shamdasani.
Nädalavahetuse jooksul hukkus ÜRO andmetel enam kui 30 tsiviilisikut, kellest 10 olid lapsed. Lisaks sai kümneid inimesi vigastada suurtükitules, raketirünnakutes ja käsitsi valmistatud lõhkeainet kasutavates rünnakutes.
«Miinipildujate ja lõhkeainega varustatud sõidukite kasutamine ühe miljoni elanikuga piirkonnas on täiesti vastuvõetamatu ja seda võib lugeda sõjakuriteoks,» ütles Shamdasani.
Tsiviilelanike suur hulk viitab sellele, et mässulised eiravad ettevaatusabinõusid ja ei planeeri oma tegevust mõistlikult. ÜROl ei ole aga piisavalt andmeid, et omistada rünnakuid kindlatele võitlevatele gruppidele.
Ka valitsusväed koos liitlastega jätkasid mürsutuld Aleppo idaosas, kus ÜRO andmetel on hukkunud nädalavahetusel vähemalt 12 tsiviilisikut, nende seas kaks last.
«Rünnakud haiglate, koolide, turuplatside, veevarustuse ja toiduainetööstuse vastu on tavalised ja kui nende tahtlikkus tõestust leiab võib seda lugeda sõjakuriteoks,» lisas Shamdasani.


description: Türgi kaguosas, peamiselt kurdidega asustatud Diyarbakiris sai reedel politseihoone juures aset leidnud plahvatuses surma üks ja kannatada 30 inimest, teatasid julgeolekuallikad.

title: Diyarbakiris sai autopommiplahvatuses surma üks, viga 30 inimest

maintext:
Kohaliku kuberneri kantselei teatas avalduses, et plahvatuse põhjuseks tundub olema autopomm, mida kasutasid separatistliku terroriorganisatsiooni liikmed. Tegemist oli viitega keelustatud Kurdistani Töölisparteile (PKK).
Kaks kohalikku elanikku ütles AFP-le, et nad nägid Baglari piirkonna politseihoone juures plahvatamas väikebussi.
Vahejuhtum leidis aset vaid mõni tund pärast seda, kui politsei võttis vahi alla riigi peamise kurdimeelse partei kaks liidrit ja 11 parlamendisaadikut.
Politsei võttis Rahvademokraatliku Partei (HDP) ühe kaasesimehe Selahattin Demirtase kinni reede varahommikul Diyarbakiris, teine kaasesimees Figen Yuksekdag vahistati Ankaras.
Uudisteagentuuri Anatolia teatel toimusid vahistamised osana terrorijuurdlusest.
Telekanal NTV ütles, et HDP kaasesimehi süüdistatakse keelustatud Kurdistani Töölispartei (PKK) propaganda levitamises.


description: Süürias Harasta linnas sai täna valitsusvägede suurtükitules lasteaiale surma vähemalt kuus last, teatasid aktivistid.

title: Süüria režiimivägede suurtükid tapsid kuus last


description: Ukraina pealinnas Kiievis meenutati täna kolme aasta möödumist päevast, mil Kiievi Iseseisvuse väljakul ehk Maidanil said alguse meeleavaldused, mis viisid lõpuks president Viktor Janukovõtši kukutamiseni.

title: Fotod: Kiievis meenutati Maidani 3. aastapäeva


authors:
Andres Einmann
Dagne Mihkels

description: Jaapanis  Fukushima prefektuuris registreeriti 6,9-magnituudine maavärin, teateid suurematest purustustest esialgu ei ole.

title: Jaapanit tabas 6,9-magnituudine maavärin

maintext:
Võimud andsid välja tsunamihoiatuse ja rannikul evakueeriti inimesi, kuna anti tsunamihoiatus. Hiljem tsunamihoiatus tühistati.
Tsunami kõrguseks ennustatati kuni kolme meetrit, vahendas AP, kuid randa jõudsid maavärina põhjustatud lained olid ühe meetri kõrgused.
Teatatud on kahest kergemini vigastatud inimesest Fukushima prefektuuris.
Maavärin raputas kõrghooneid ka Tokyos, mis jääb epitsentrist 240 kilomeetri kaugusele. Fukushima tuumajaamast anti esialgu teada, et pole tuvastatud mingeid lekkeid ega purunemisi, kuid hiljem raporteeriti, et kolmanda reaktori jahutussüsteemid ei tööta, vahendas Jaapani ringhäälingukanal NHK. Väidetavalt ei tähenda see siiski suurt ohtu.
2011. aastal purustas võimsa maavärina järel randa jõudnud tsunami Fukushima tuumajaama ja põhjustas ökokatastroofi. Tsunami tõttu hukkus 2011. aastal Jaapanis 18 000 inimest. Jaapani ringhääling soovitab elanikel rannikust kiiresti eemale minna.


authors:
Interfax Bns
Foto
Sputnik Scanpix

description: Washington ei saa Venemaale dikteerida, kuidas kaitsta oma territoriaalset julgeolekut, ütles teisipäeval Vene kaitseministeeriumi esindaja kindralmajor Igor Konašenkov, kommenteerides USA välisministeeriumi esindaja John Kirby avaldust, kes nimetas pind-õhk-tüüpi raketisüsteeme ja ballistilisi rakette Iskander Kaliningradi oblastis ohuks Euroopa julgeolekule.

title: Venemaa: USA ei saa dikteerida, kuidas me oma territooriumi kaitseme


authors:
Independent Ap Bns Pm
Reuters Scanpix

description: USA uueks presidendiks valitud vabariiklane Donald Trump pakub justiitsministri ametikohta Alabama senaatorile Jeff Sessionsile, keda peetakse tema lähimaks mõttekaaslaseks.

title: Trump tahab justiitsministriks rassismi tõttu kohtunikutooli kaotanud senaatorit


description: Hongkongi parlamendis puhkes täna kähmlus kahe Hiinast lahkulöömist taotleva seadusandja ja turvatöötajate vahel.

title: Video: Hongkongi parlamendis puhkes kähmlus

maintext:
Iseseisvusmeelsed Baggio Leung ja Yau Wai-ching saabusid täna parlamendihoonesse, kuigi kohtumenetlus selle suhtes, kas neil on õigus saadikukohtadele asuda, veel kestab.
Yau luges parlamendis ette oma saadikuvande, enne kui turvatöötajad ta parlamendisaalist välja viisid.
Samuti oma vannet ette lugeda proovinud Baggio toimetati ka turvatöötajate ja iseseisvusmeelsete saadikute rüseluse käigus saalist välja.
Istung jätkus hiljem väiksemas konverentsisaalis, kuhu Baggio ning Yau üritasid koos kaaslastega sisse tungida. Kuus turvatöötajat toimetati hiljem haiglasse.
Baggio süüdistas vägivallas presidenti ja septembrikuiste valimiste järel moodustatud seadusandlikku nõukogu (Legco).
Baggio ja Yau valiti septembris Hongkongis korraldatud rahvahääletusel Legco saadikuteks, kuid nende ametipostile asumine on viibinud seoses intsidendiga esimesel ametissevannutamisel, kus nad muutsid oma vannete sõnastust ja olid ennast mähkinud lippudesse, mille seisis «Hongkong pole Hiina».
Poolautonoomne Hongkong kuulub Hiina koosseisu alates 1997. aastast Suurbritanniaga sõlmitud «üks riik, kaks süsteemi» leppe alusel, mis tagab erihalduspiirkonnale õigused, mis Mandri-Hiinas ei kehti.
Kokkulepe kaitseb Hongkongi vabadusi 50 aastat, ent viimasel ajal tuntakse üha enam muret lubatud vabaduste piiramise üle seoses Pekingi keskvõimu sekkumisega piirkonna asjadesse.
Saadikud peavad enne oma kohtadele asumist ette lugema lühikese vande, milles korratakse mitu korda, et Hongkong on Hiina erihalduspiirkond.


description: USA presidendiks valitud Donald Trump tegi pühapäeval teatavaks Valge Maja personaliülema ning oma peamise strateegi ja nõuandja nimed.

title: Trump tegi teatavaks Valge Maja personaliülema ja oma peamise nõuniku

maintext:
Valge Maja personaliülemaks saab Reince Priebus ja Trumpi peamiseks nõunikuks Steven Bannon.
«Steve ja Reince on kõrge kvalifikatsiooniga liidrid, kes töötasid hästi koos meie kampaanias ja juhtisid meid ajaloolisele võidule. Nüüd on nad mul mõlemad Valges Majas, kui me teeme tööd, et muuta Ameerika taas suureks,» ütles Trump.


description: Iraagi kaitseministeeriumi esindaja teatas, et Iraagi valitsusväed on sisenenud Mosuli linna, vahendab CNN.

title: Iraagi väed sisenesid Mosuli linna

maintext:
Sõjavägi sisenes linna idast ja tegemist on olulisima läbimurdega ajast, mil Mosuli linna tagasivallutamist kaks nädalat tagasi alustati. Ametnikud on hoiatanud, et linna jõudmisel võib alata seni ägedaim lahing ISISe ja valitsusvägede vahel.
Iraagi koalitsioonivägi, mis on umbes 100 000- liikmeline, on otsustuskindlalt liikunud Mosuli poole juba kaks nädalat vabastades džihadistidest teele jäävaid külasid.
Väejuhtide sõnul sisenevad Mosulisse aga ainult Iraagi riiklikud väed.
Terrorismivsatased jõud on linna piiril olnud juba üleeilsest ja seni oli raskusi ISISe snaipritest, lõhkepeadest, enesetapuründajatest jms mööda pääsemisega.


description: Jaapanis tehtud uuringu kohaselt on seal üha rohkem neid, kes magavad ööpäevas vähem kui kuus tundi. Meeste vähene magamine on tingitud pikkadest tööpäevadest, naistel eelkõige majapidamistöödest.

title: Üha rohkem on neid jaapanlasi, kes magavad ööpäevas vähem kui kuus tundi

maintext:
Uuringu kohaselt magab umbes 40 protsenti jaapanlastest ööpäevas vähem kui kuus tundi ning veel rohkem on neid, kes magavad vähem kui soovitatavad 7 – 8 tundi, edastab The Independent.
Jaapani rahvatervise instituut uuris 2015. aastal 3500 Jaapani majapidamises elavate inimeste magamisharjumusi ja une kestust ning ilmnes, et nii mehed kui naised ei saa piisavalt magada ega end välja puhata.
Küsitletutest suur osa magab ööpäevas alla kuue tunni, mitte seitse tundi, nagu soovitavad terviseeksperdid. Vähem kui kuus tundi magavaid jaapanlasi on nüüd 40 protsendi ringis, kuid kümme aastat tagasi oli neid vaid 11,1 protsenti.
Kui uuringus osalenutelt küsiti, et miks nad ei saa piisavalt magada, siis vastasid mehed, et neil on pikad tööpäevad, mille tõttu uneaega napib. Naiste uneaeg lüheneb majapidamistööde ning enne magamminekut nutitelefonide ja tahvelarvutite kasutamise tõttu, sest vaid uneaja arvelt saab näpistada aega raamatute ja ajakirjade lugemiseks ning filmide vaatamiseks.
Jaapani tervishoiuministeeriumi teatel on tulemused murettekitavad ja selle tõttu tuleb leida lahenduds, kuidas tööaeg ja vaba aega tasakaalus hoida.
Jaapani valitsus teatas, et hakatakse uurima suurfirmades kehtestatud reegleid üleaja töötamise kohta, kuna paljud töötajad on pidevas stressis ja on küllalt palju neid, kes on ületöötamise tõttu surnud.
Jaapanis on lisaks ületöötamisele ja liiga vähesele magamisele tekkinud vastukaaluks teine äärmus. Need on noored, kes ei soovi ühiskondlikus elus osaleda, õppida ega töötada, vaid nad elavad vanemate juures ja keelduvad kas korterist või majast lahkumast.
Psühholoogide sõnul on neil noortel diagnoositud depressiooni ja närvilisust ning see on reageering välismaailmale ja Jaapani elustiilile, mis nõuab pidevat töötamist ja pingutamist.


description: Äärmusrühmituse Islamiriik (IS) kontrollitud Mosulis on lõksus kuni 600 000 last, teatas vabaühendus Save The Children teisipäeval.

title: Vabaühendus: Mosulis on lõksus üle 600 000 lapse

maintext:
«Praegu on kriitiline hetk laste kaitsmiseks ja turvaliste kanalite avamiseks lõksus olevale 1,5 miljoni tsiviilisikule, kaasa arvatud 600 000 lapsele, et nad saaksid turvaliselt lahkuda,» ütles organisatsioon.
Iraagi üksused jõudsid Mosuli äärealale teisipäeval, kaks nädalat pärast linna vallutamiseks mõeldud pealetungi alumist.
«Me ei saa lihtsalt istuda ja oodata Aleppo-laadse olukorra tekkimist, kui veel on võimalus saada lapsed sõjatsoonist välja,» ütles vabaühenduse Iraagi osakonna juhataja Maurizio Crivellaro.
Enamike hinnangute alusel on Mosulis lõksus üle miljoni inimese, kuid nende täpse arvu kindlakstegemine on võimatu, sest pühasõdalased on linna kontrollinud üle kahe aasta.


description: Vene riigimeedia ei tee saladust, et eelistab järgmisel teisipäeval peetavatel Ameerika Ühendriikide presidendivalimistel vabariiklaste kandidaati Donald Trumpi.

title: Vene meedia toetab varjamatult Donald Trumpi

maintext:
Vene televisioonis pühendatakse USA valimisi kajastavates uudistes suurem osa ajast Trumpi süüdistustele, et demokraatide kandidaat Hillary Clinton on korrumpeerunud ja et valimistel tehakse kindlasti sohki.
«Clintonil on valida: ta kas saab presidendiks või läheb trellide taha,» teravmeelitses Kremli-meelne ajakirjanik Dmitri Kisseljov riikliku telekanali Vesti saates. Erinevalt Ühendriikide võimuladviku vastasest Trumpist on Clintoni selja taga USA julgeolekuteenistused, oligarhilised korporatsioonid ja meedia, lisas ta.
Kremli kontrollitavad telekanalid – kust venelaste enamik uudiseid ammutab –väljendavad muret Clintoni tervise pärast, seostavad teda seksiskandaalidega ja väidavad, et viimaste arvamusküsitluste tulemused on Demokraatliku Partei paanikasse viinud. «Minu kolleegid neis kanalites toetavad täielikult Trumpi ja näitavad Clintoni kohta kõike halba,» ütles liberaalse raadiojaama Ehho Moskvõ toimetaja Aleksei Venediktov.
Vene president Vladimir Putin on lükanud korduvalt tagasi väited, et Kreml ootab Trumpi võitu, aga eksperdid osutavad nende seisukohtade tugevale sarnasusele olulistes välispoliitilistes küsimustes nagu Süüria ja Ukraina.
USA presidendivalimised leiavad Venemaal laialdast kajastust, ehkki uudistes eelnevad neile mõistagi siseriiklikud teemad ja Venemaa sõjategevus Süürias. Teravdatud tähelepanu all on Clinton, keda iseloomustatakse kui russofoobi, sõjaõhutajat ja süüdistatakse Lähis-Ida verevalamises.
NTV saatejuhi Vladimir Solovjovi sõnul ei ole asi sellest, et Vene meedia toetaks Trumpi, pigem ei meeldi neile lihtsalt Clinton. Siiski kajastatakse Trumpiga seotud negatiivseid uudiseid kergelt ja pööratakse naljaks.
Viimastel nädalatel on Vene ajakirjandus keskendanud tähelepanu väidetavatele vigadele USA valimissüsteemis. Sellega toetatakse juba ette Trumpi hoiatust, et ta ei pruugi kaotuse korral valimistulemusi aktsepteerida.


description: Süüria mässuliste raketirünnakus Aleppo läänepoolse linnajao vastu täna hukkus vähemalt 8 inimest, nende seas seitse last, teatas Süüria riiklik uudisteagentuur SANA.

title: Damaskus: mässuliste rünnakus Lääne-Aleppole hukkus 7 last


description: USA mitmes linnas jätkusid pühapäeval meeleavaldused uueks riigipeaks valitud Donald Trumpi vastu.

title: USAs jätkuvad Trumpi-vastased meeleavaldused

maintext:
USA järgmiseks presidendiks valitud Donald Trump ütles pühapäeval eetrisse läinud teleintervjuus, et ta loobub presidendi 400 000 dollari suurusest aastapalgast.
USA presidendiks valitud Donald Trump kinnitas pühapäeval õhtul eetrisse antud teleusutluses, et ta peab kinni valimiskampaania lubadusest ehitada Mehhiko piirile müür ebaseadusliku immigratsiooni takistamiseks.
Mogherini: EL ootab USA uuelt administratsioonilt tugevat partnerlust
Euroopa Liit ootab USA uuelt administratsioonilt tugevat partnerlust, ütles EL-i välispoliitikajuht Federica Mogherini pühapäeval pärast ühenduse välisministrite mitteametlikku kohtumist Brüsselis, kus arutati Donald Trumpi võidu võimalikke mõjusid Atlandi-ülestele suhetele.
ELi välisministrid jäävad Trumpi suhtes äraootavale seisukohale
Euroopa Liidu välisministrid jõudsid pühapäeval üksmeelele, et neil tuleb jääda äraootavale seisukohale, et näha, milliseid samme USA presidendiks valitud Donald Trump ja tema meeskond lähikuudel astuvad, ning teha tööd Euroopa rolli tugevdamiseks maailma asjades, kuni transatlantiliste suhete tulevik selgineb.
Trump tegi teatavaks Valge Maja personaliülema ja oma peamise nõuniku
USA presidendiks valitud Donald Trump tegi pühapäeval teatavaks Valge Maja personaliülema ning oma peamise strateegi ja nõuandja nimed.
Kreml hoidub lähikuudel pingetest
Kreml loodab, et pragmaatiline Donald Trump USA uue presidendina ei hakka neile närvidele käima demokraatia-jutuga ega õpetama inimõigusi ning annab vabama voli endise NSV Liidu alal tegutseda, rääkis üks Moskva parimaid Ameerika-eksperte, tuntud akadeemik Aleksei Arbatov. Kümme aastat (1993–2003) Venemaa riigiduumasse kuulunud Arbatov juhib Moskva kõige mõjukama mõttekoja Maailma Majanduse ja Rahvusvaheliste Suhete Instituudi (IMEMO) rahvusvahelise julgeoleku keskust.
Trump kavatseb vähemalt kaks miljonit immigranti USAst välja saata
Donald Trumpi valimiskampaania üks põhilubadusi oli karmistada USA immigratsioonipoliitikat. Nüüd teatas tulevane USA president oma esimeses teleintervjuus pärast valimisvõitu, et võimule saades kavatseb ta viivitamatult riigist välja saata kaks kuni kolm miljonit illegaalset immigranti.
Taavi Minnik: Kremli sõbrad Valges Majas
Trump vaatab ajaloopeeglisse ja näeb seal ennast Ronald Reaganina, kirjutab Taavi Minnik.


description: Väidetavalt rendi maksmata jätmise tõttu suletud inimõigusorganisatsiooni Amnesty International Moskva kontori ümber kujunenud olukord pole poliitiline, ütles Vene presidendi inimõiguste nõukogu juht Mihhail Fedotov.

title: Fedotov: Amnesty Internationali Moskva kontori sulgemine pole poliitiline

maintext:
«Olemuselt on see tehniline kooskõlastamatus ja selles ei maksa näha mingit poliitilist küsimust. Ma ei kahtle, et küsimus lahendatakse,» ütles Fedotov teleusutluses.
Tema arvates oli kujunenud olukorra põhjuseks probleemid dokumentidega.
«Vormiliselt on linnavaraametil muidugi täielik õigus. Nende andmetel ei maksnud Amnesty International renti. Organisatsiooni enda andmetel maksid nad seda korrapäraselt. Järelikult tuleb teha lihtne asi - võrrelda dokumente,» ütles Fedotov.
Kolmapäeval ütles Amnesty Internationali Moskva esinduse juht Sergei Nikitin, et nende Moskva kontor pitseeriti.
«Millega see seotud on, pole meil aimugi. Me rendime kontorit otse Moskva linnalt, oleme korralikult renti maksnud ja ei ole saanud mitte mingisuguseid hoiatusi,» ütles Nikitin Interfaxile.


description: USA luurekoordinaator James Clapper teatas täna, et on esitanud lahkumisavalduse ning paneb ameti maha koos president Barack Obamaga.

title: USA luureülem James Clapper lahkub ametist


description: Bulgaaria peaminister Bojko Borisov kordas tänastel presidendivalimistel häält andes, et kui võimupartei Euroopa-meelne kandidaat parlamendi spiiker Tsetska Tsatševa kaotab, lahkub erakond valitsusest.

title: Bulgaaria peaminister: kui kaotame, lahkume valitsusest

maintext:
«Kui me täna kaotame, ei osale me mingil kujul valitsuses,» kinnitas peaminister.
Valimiste esimeses voorus saavutas üllatuslikult parima tulemuse sotsialistide kandidaat endine õhujõudude ülem Rumen Radev, keda peetakse Moskva-sõbralikuks. Radev kogus valimiste avavoorus 6. novembril veidi üle 25 protsendi häältest Tsatševa ligi 22 protsendi vastu.
Esialgsed valimistulemused peaksid selguma juba täna õhtul.


description: USA Föderaalne Juurdlusbüroo (FBI) avaldas president Bill Clintoni ametiajaga seotud faile, mis võivad kahjustada tema abikaasa Hillary Clintoni valimiskampaaniat nädal enne 8. novembri presidendivalimisi.

title: FBI avaldas Clintonile kahjulikke faile

maintext:
Failid puudutavad vastuolulist amnestiat, mille Bill Clinton andis maksudest kõrvalehiilimises kahtlustatud mehele. Mehe abikaasa oli annetanud märkimisväärseid summasid demokraatide parteile ja Clintonite tolleaegsele heategevusorganisatsioonile.
Teemat on ka varem avalikkuse ees käsitletud, kuid demokraatide partei on vihane selle pärast, et FBI tõi selle uuesti valijatele meelde vaid nädal enne presidendivalimisi.
FBI väitel avaldati failid tavalisi protseduurireegleid järgides. FBI-le esitati vähemalt kolm taotlust nende avaldamiseks vastavalt avalikustamisseadusele ning seda ka tehti.
FBI tekitas Hillary Clintoni kampaaniale probleeme ka eelmisel nädalal, alustades uut uurimist seoses asjaoluga, et Clinton kasutas välisministri ametikohal elektronkirjavahetuseks eraserverit. See skandaal on märkimisväärselt vähendanud valijate usaldust Clintoni vastu.


authors:
Bbc Pm
Foto
Arsen Avakovi Facebook

description: Ida-Ukraina politsei võttis vahi alla õpetaja, kes väidetavalt üritas 13-aastast tüdrukut 10 000 dollari (9426 eurot) eest maha müüa.

title: Ukraina õpetaja üritas 13-aastast tüdrukut 10 000 dollari eest maha müüa

maintext:
Tüdruk elas Harkivi oblastis orbudele ja rasketest oludest pärit lastele mõeldud internaatkoolis, kirjutab BBC. Ukraina siseminister Arsen Avakov andis juhtumist teada Facebooki vahendusel, lisades teate juurde ka 52-aastase õpetaja ja lapse pildid. Avakovi sõnul oli politsei õpetaja tegevust juba neli kuud jälginud.
Avakov lisas, et tüdruku ostmisest huvitav isik oli vihjanud sellele, et teda võidakse kasutada organidoonorina. Ostja uuris õpetajalt tüdruku tervise kohta ja maksis fotode ja tervisedokumentide nägemise eest tuhat grivnat (37 eurot ).
Ukraina meedia teatel on kahtlusaluse nimi Galina Kovalenko. Tegemist on ukraina ja vene keele ning kirjanduse õpetajaga, kellel on staaži rohkem kui 20 aastat.


description: USAs Iowa osariigis lasti täna maha kaks autos istunud politseinikku, teatasid ametivõimud, nimetades juhtunut varitsusrünnakuks.

title: USAs Iowa osariigis lasti maha kaks politseinikku

maintext:
«Ei tundu, et politseinike ja selle argpüksi vahel, kes nad autos maha lasi, oleks toimunud mingi suhtlus,» ütles Des Moinese politsei esindaja Paul Parizek ajakirjanikele. «Kõige põhjal paistab, et politseinikele korraldati varitsusrünnak.»
Tapmises kahtlustatavana peeti kinni 46-aastane Scott Michael Greene osariigi pealinna Des Moinese eeslinnast Urbandale'ist. Kahtlusalune saadi kätte kaks tundi pärast tulistamist.
Politseinikud lasti maha ööl vastu tänast. Kella ühe paiku leiti surnuna Urbandale'i politseinik, kakskümmend minutit hiljem tulistati umbes kolme kilomeetri kaugusel ristmikul Des Moinese politseinikku, kes suri haiglas.
«Mitme vihje põhjal jõuti Greene'ile,» ütles politsei, kuid ei täpsustanud tema teo motiive.


description: Mehhiko valmistab oma diplomaate ette miljonite USA-s ebaseaduslikult elavate migrantide võimalike vajaduste katmiseks pärast USA presidendivalimisi, teatas eile välisministeerium.

title: Mehhiko valmistub inimeste võimalikuks tagasitulekuks USA-st

maintext:
Ministeeriumi Põhja-Ameerika osakond kohtus eile välisminister Claudi Ruiz Massieu'ga ning omavahel analüüsiti USA valimiste tulemust ning arutati konkreetseid samme (USA-Mehhiko) kahepoolse suhte tulevikust, öeldi ministeeriumi avalduses.
Ruiz Massieu ärgitas diplomaate valmistuma konsulaarabivajaduse võimalikuks äkiliseks suurenemiseks.
See hõlmab abi provokatsioonide vältimiseks ja kaitset petuskeemide eest, öeldi avalduses. Kardetakse, et kuritegelikud võrgustikud hakkavad olukorda ära kasutama ja näiteks müüma inimestele võltsitud dokumente.
«Mehhiklaste õigused, nii nende riigi sees ja väljas, pole läbiräägitavad,» rõhutati avalduses.
USA presidendiks valiti teisipäeval Trump, kes nimetas kampaania käigus riigis ebaseaduslikult elavaid mehhiklasi vägistajateks, lubas ehitada müüri USA-Mehhiko piirile ja nõuda Mehhikolt selle kinnimaksmist ning uuesti läbi rääkida Põhja-Ameerika Vabakaubanduslepe (NAFTA). Viimane hõlmab USA-d, Mehhikot ja Kanadat.
Trump kinnitas eile müüri ehitamise kavatsust ning tõotas riigist välja saata või trellide taha panna kõik kuriteos süüdi mõistetud USA-s ebaseaduslikult elavad migrandid.
«See, mida me teeme, on võtame kinni inimesed, kes on kurjategijad ja kellel on kuritegelik register, jõuguliikmed ja narkodiilerid,» sõnas ta. «Meil on palju selliseid inimesi, tõenäoliselt kaks miljonit, võib olla isegi kolm miljonit. Me saadame nad meie riigist välja või me paneme nad vangi.»
USA-s elab ebaseaduslikult umbes 11-12 miljonit sisserändajat, enamik neist mehhiklased.


description: Valgevene president Aleksandr Lukašenka õnnitles kaasmaalasi oktoobrirevolutsiooni aastapäeva puhul, edastas riigipea pressiteenistus.

title: Lukašenka oktoobrirevolutsiooni 99. aastapäeval: Nõukogude aated on tänini päevakorral

maintext:
«20. sajandil oli sel sündmusel eriline koht. See avaldas märkimisväärset mõju maailmaajaloo kulule ja määras paljude rahvaste saatuse. Nõukogude ajal saavutatud sotsiaalsed tagatised, võrdõiguslikkuse, rahu, rahvuste vahelise üksmeele aated on päevakorral tänini,» seisis õnnitluses.
Lukašenka märkis, et Nõukogude Liit sooritas võimsa sööstu tööstuse, põllumajanduse, energeetika ja kosmosetehnoloogia arengus, luues terved uued tööstusalad, uued uurimissuunad. NLi saavutused kultuuri- ja spordivaldkonnas said kogu inimkonna pärusosaks ja tõid riigile maailmakuulsuse.
Valgevenes on 7. november, enamliku riigipöörde aastapäev, riigipüha.


description: Poola parlament langetas kolmapäeval pensioniea meestel 65. eluaastale ja naistel 60. eluaastale, uus kord jõustub 2018. aastal.

title: Poola parlament langetas pensioniiga

maintext:
Valitsev konservatiivne erakond Seadus ja Õiglus (PiS) lubas seda oma 2015. aasta valimiskampaanias, kui varasem liberaalne administratsioon oli selle järkjärgult tõstnud 67. eluaastani.
"Kõikide reformide, sealhulgas ka pensionisüsteemi rahastamine on eelarves tagatud," ütles peaminister Beata Szydło parlamendis.
Opositsioon kardab, et pensioniea langetamisel on kulukad tagajärjed, kuna riik juba praegu osaliselt subsideerib pensione.
"Kui te ütlete poolakatele, et saab olema varasem pensionile minek, siis see tähendab näljapensioni - juba praegu. Tulevastele põlvkondadele tähendab see mitte mingit pensioni," ütles opositsioonierakonna Nowoczesna saadik Paulina Hennig-Kloski.
PiS-i valitsus juba viib ellu oma tähtsaimat projekti, lastetoetuse programmi, millega pered saavad iga kuu 500 zlotti (110 eurot) iga lapse kohta alates teisest lapsest.
Programm läheb sel aastal maksma 17 miljardit zlotti (3,8 miljardit eurot) ja järgmisel aastal juba 24 miljardit zlotti.
Poola valitsus võttis vastu ka seaduse, millega muudetakse teatud ravimid rohkem kui 75-aastastele inimestele tasuta kättesaadavaks.


title: Schulz: Trumpi diplomaatilised oskused pannakse päevast päeva proovile

maintext:
Euroopa Parlamendi president Martin Schulz rõhutas, et USA presidendi Donald Trumpi ülesandeks jääb tuua kokku lõhestunud rahvas ning säilitada USA positsioon rahvusvahelisel areenil.
«Ühendriikide valijad on rääkinud,» sõnas Euroopa Parlamendi president Martin Schulz. «Donald Trumpi võit on ühemõtteline ja ei kuulu vaidlustamisele. Ma õnnitlen teda ja Vabariiklaste Parteid selle puhul.»
«See kampaania ei jää meelde kui Ühendriikide parim. Viha ja vastandumine on seda valimisvõitlust toitnud. President Trumpile jääb nüüd keeruline ülesanne tuua kokku lahku löödud rahvas. Enamik küsimusi, mis puudutavad Trumpi presidentuuri tulevikku, ootavad veel vastuseid. Süüriast Iraagini, Ukrainast Liibüani, pannakse Trumpi diplomaatilised oskused päevast päeva proovile küsimustes, mis nõuavad segu vastutustundest, mõõdukusest ja juhtimisvõimest,» jätkas Schulz.
«Globaalne poliitika vajab USA pidevat panust, et teha maailma meie lastele paremaks kohaks. Alates võitlusest globaalse soojenemisega kuni koostööni NATOga, ootab ja loodab maailm väljapoole vaatava presidendi suunas, et kujundada rahvusvahelisi suhteid ja hoida vabaduse ja demokraatia väärtusi,» lisas ta.
Manfred Weber Euroopa Parlamendi suurimast erakonnast Euroopa Rahvaerakond lisas:
«Sõnum on selge: otsustamine on nüüd Euroopa käes. Me peame olema enesekindlamad ja võtma suurema vastutuse. Me ei tea, mida USA-lt oodata.»
«Euroopa poliitilise kultuuri jaoks on tegu äratuskõnega. Me peame arvestama inimeste murede ja hirmudega palju tõsisemalt ning pakkuma konkreetseid ja realistlikke lahendusi. Ning me ei tohi jätta mänguruumi äärmuslastele. Nemad ei tohiks sellistest arengutest kasu lõigata,» lisas Weber.


description:
Ameerika Ühendriikide presidendiks valitud Donald Trumpil ei ole oma valitsuskabineti koostamisel lauale panna traditsioonilist Washingtoni siseringi kuuluvate ametnike kaardiväge.

Selle asemel on oodata hoopis tööstusgigantidest ja konservatiivsetest aktivistidest moodustatud valitsust, mis oleks üks kõige eklektilisemaid ning vastuolulisemaid Ühendriikide lähiajaloos.

title: Trumpi traageldatud valitsus


description: Läti kaitsepolitsei pidas täna kinni Lätis elava isiku, keda kahtlustatakse salastatud teabe kogumises eesmärgiga anda see üle välisriigile, teatas kaitsepolitsei BNS-ile.

title: Lätis peeti kinni väidetavalt välisriigi jaoks andmeid kogunud isik


description: Vene Balti laevastiku alustele paigaldatakse uued raketisüsteemid, teatas täna laevastiku pressiteenistus.

title: Vene Balti laevastik saab uued raketisüsteemid


authors:
Hs Pm
Scanpix Ap

description: Soome keskkriminaalpolitsei kahtlustab möödunud aasta detsembris Soome saabunud kahte iraaklasest venda massimõrvas. Mehed osalesid väidetavalt 2014. aasta juunis valitsuse armee vastases võitluses ISISe poolel, hukates 11 relvituks tehtud Iraagi armee sõdurit. Sunniitlik äärmusrühmitus ISIS on Camp Speicheri massimõrvana tuntud vahejuhtumist teinud ka propagandavideo ja levitanud seda internetis, vahendab Helsingin Sanomat.

title: Soomes asüüli taotlenud iraaklastest kaksikvendi süüdistatakse massimõrvas

maintext:
Kaksikvennad peeti kinni 2015. aasta detsembris, Soome olid nad saabunud paar kuud enne seda, taotledes seal asüüli, millele nad aga positiivset vastust ei saanud.
Mehed on viibinud varemalt vangis süüdistatuna terrorismis, lisaks kahtlustakse neid sõjakuritegudes.
Soome keskkriminaalpolitsei avalikustas Camp Speicheri massimõrvaga seotud uurimise esmase raporti, kuid ei soovinud veel siiski video sisu täpsemalt kommenteerida, öeldes, et see avalikustatakse vaid pärast kohtuotsuse tegemist. Seega on hetkel ebaselge, kui lihtne on mehi video põhjal tuvastada.
Kaader videost. FOTO: AP/Scanpix
«Neid kahtlustatakse video põhjal. Aga see on üks osa kogupildist. Neid süüdistatakse lisaks ka muus,» ütles keskkriminaalpolitsei juhtiv uurija Jari Räty.
Ta kirjeldab video sisu järgnevalt: seal hukatakse maaslamavaid ja kätest kinni seotud Iraagi armee väljaõppekeskuse kadette. Videos figureerib tapjatena rohkem inimesi kui vaid iraaklastest kaksikvennad, aga Soome keskkriminaalpolitsei uurimine piirdub vaid nende osalusega. Juhtumi uurimisel on tehtud tihedat koostööd ka Iraagi vastava uurimiskomisjoniga.
Rädy sõnul tapeti Camp Speicheri veresauna käigus kokku 1000-1700 inimest. Mitmeid selle toimepanijaid on juba Iraagis surmamõistetud ja otsused ka täide viidud.


description: Eile alustasid Kasahstanist Baikonuri kosmodroomilt startinud Soyuz MS-03 raketiga teed Rahvusvahelise Kosmosejaama (ISS) kolm astronauti.

title: Pildid ja video: kolm astronauti suundusid missioonile Rahvusvahelisse Kosmosejaama


authors:
Afp Bns
Scanpix Ap

description: USA kosmoseagentuur NASA saatis eile orbiidile satelliidi, mis toob kaasa suure hüppe ilmaennustustes, teatas agentuur.

title: Areng ilmaennustuses: NASA saatis orbiidile kõrgtehnoloogilise satelliidi


title: Kesknädal

maintext:
Pühapäeval algab advendiaeg
23. November 2016
Traditsioonilisel advendiküünla süütamise pidulikul üritusel laulavad Tallinna praostkonna koorid – Jaani koguduse kammerkoor ja segakoor, Kaarli koguduse kontsertkoor ja kammerkoor Canorus, Nõmme Rahu koguduse segakoor, Peeteli koguduse kammerkoor, Püha Vaimu koguduse kammerkoor ja kammerkoor Crede ning Tallinna Kammerkoor.
Raekoja platsile pandi jõulupuu püsti juba 10. novembril. Tänavune pealinna keskne jõulupuu on pärit Raplamaalt, Käru vallast Jõekülast.
Viimati muudetud: 11/23/16
Jaga
|


title: Kesknädal

maintext:
Veste Eesti poliitika igapäevaelust
ANDRUS TAMM, 30. November 2016
Riigikogu suitsukambris käis kõvem tossamine, sest Vabaerakonna ja Reformierakonna saadikutel olid närvid läbi – esimestel, sest neil ei läinud õnneks valitsusse pääseda; teistel, sest Reformierakonna valitsusest lahkumise tõttu tuleb neil nüüd Riigikogust lahkuda. Eriti murelikud olid muidugi oravad, kes Riigikokku alles jäid, sest peenhäälestamine jäi pooleli. Keegi targem neist leidis küll internetist üles seletuse, et see pidavat tähendama teise eluaasta ilmingut, kus toimub keeleliste väljundite täpsustamine, aga kuidas see on seotud poliitikaga, ei suutnud nad kuidagi siduda. Talvik püüdis küll neile selgeks teha, et tegelikult on väljend „peenhäälestamine“ vastutusest kõrvale hiilimine, aga ega teda keegi kuulda ei võtnud, sest Vabaerakond oli nende arvates Riigikogus ikka veel õpipoisirollis.
Paanikas Postimehe ajakirjanik, kes oli end ka suitsukambri nurka sättinud, ei suutnud ikka veel šokist üle saada: Reformierakond valitsusest läinud ning vastu kõiki ootusi ja peale pidevaid mõnitavaid artikleid oli Trump USA-s ikkagi võidu saanud, ehkki Clintoni-proua sai 2 miljonit häält enam. „Kuidas siis nii, et riik, mida me oleme toonud kogu aeg demokraatia eeskujuks, saab nii ebademokraatlikult presidendi?“ ohkas ta valjuhäälselt. „Jah, ei ole neil veel korraliku e-hääletust, siis oleks võidu saanud see, kel vaja!“ kõlas suitsukambris talle vastuseks. Ehmatasid kõik ja vaatasid ümberringi, kes see sedasi ütles, aga ühtegi keskerakondlast läheduses ei paistnud, ja nii püüti jätta muljet, et kõik on korras ja midagi pole öeldud, kuid mõttesse jäid kõik. Aasta oli olnud ju karm: Ühendkuningriik sõuab Euroopast eemale, Euroopa Liidust ähvardavad lahkuda presidendiks saamise korral ka Prantsusmaa presidendikandidaadid. Kui nii edasi läheb, siis viimasteks riikideks Euroopa Liidus on Balti riigid…
Samal ajal istusid Keskerakond, sotsid ja IRL koalitsioonikõnelustel ning panid uut koalitsioonilepingut kokku.
„Nii, kuhu me nüüd jäimegi?“ küsis peatne peaminister. „Ahjaa, majandus oli meil teemaks. Niisiis, Kadri, sinu ettepanek oli, et tagame Eesti majanduses suure osakaalu või kasvupotentsiaaliga tööstus- ja teenusmajanduse sektoritele konkurentsivõimelise maksu- ja regulatiivse keskkonna… Sellest arusaamiseks tuleb Keeleinstituut appi kutsuda, aga las ta olla, küll me asjad pärast selgeks räägime. Vot Mailisel on konkreetne jutt: motiveerime omavalitsusi lasteaiaõpetajate palkade tõstmisel kooliõpetajate palga alammäärani. Muidugi, ka siin saame pärast arutleda, milles see motivatsioon seisab, sest kui raha ei ole, siis motivatsioon on lahja.
Vot see integratsiooni osa on väga OK, kuulake kõik: Tagame riigi poolt kehtestatud keelenõuete täitmiseks vajaliku ja kvaliteetse eesti keele õppe kättesaadavuse. Rajame Narva ja Tallinna eesti keele majad, mis korraldavad tasuta eesti keele kursusi, töötavad välja õppe- ja metoodilisi materjale jm. No lõpuks jõuavad need Mihhail Stalnuhhini poolt kirjutatud eesti keele sõnastikud ja õpikud ka praktilisse kasutusse. Muidu on teine vehkinud neid teha järjepanu, aga ega teiste erakondade ministrid pole lubanud neid kasutusse võtta…“
Margus Tsahkna ja Jevgeni Ossinovski tõstsid peaaegu üheaegselt käe. Ossinovski sai sõna: „Me siin Margusega sooviksime lisada koalitsioonilepingu sotsiaalpoliitika osasse sellise klausli, et võiks anda inimestele õiguse “muuta oma sugu” ilma meditsiinilise sekkumiseta. See edendab soovahetuse lihtsustamisel läbi transsoolistele vastutulemise välissuhtlust ja majandusvabadusi ning parandab rahvusvahelisi hinnanguid Eesti kohta.”
Jüri Ratas peatas näost õhetavate noormeeste entusiasmi kerge muigega: „Räägime ikka tõsised probleemid enne sirgeks, siis võite oma eralõbudega edasi minna, Marje ja Jevgenia. Nüüd läheme puhvetisse õhtustama ja siis jätkame ministrikohtade jagamisega ning see ei ole sugugi nii lihtne, kui koolimatemaatikas on jagamine, sest ükski jagamistehe või isegi integraal ei aita kaasa sellele loogikale, kuidas neid kohti poliitikas kellelegi antakse.“
Nõupidamistuba tühjenes ja sammud kustusid koridorisügavikes. Ainult Taavi Rõivas istus veel viimaseid minuteid peaministri kabinetis, rüüpas kakaod ja hammustas kitsejuustu peale ning kirjutas Jõuluvanale kirja, et soovib saada Riigikogu asespiikriks, sest ligi 350 000 € laenukohustust on vaja kuidagi kustutada pensionieaks ja ega temale sobivaid ameteid väga saadaval ole.
ANDRUS TAMM,
ajakirja Pilkaja peatoimetaja
[fotoallkiri] TEEB MEELE MAGUSAKS: Ajakirja Pilkaja (kõverpeegelpildis AjaPilk) peatoimetaja Andrus Tamm pakub oma külalistele vastlakukleid igal aastaajal. Pilkaja on ilmunud alates 2011. aasta aprillist, tuues iga kuu lugejateni värsket nalja ja satiiri nii sõnas kui ka pildis, enamjaolt Eesti autoritelt. Esindatud on karikatuur, koomiks, luule, anekdoot, aforism, lühijutt, naljand. Foto Facebookist.
Viimati muudetud: 11/30/16
Jaga
|


title: Kesknädal

maintext:
Prantsuse lauluke
16. November 2016
Varsti kohal on prantsuse sõdur,
kes matside sööki ei söö.
See sõdur ei või olla põdur,
sest raske on heidutustöö.
Tal kasarmus olgu peen voodi,
udusulgedest padi ja tekk.
Milleks muidu ta siia küll toodi?
Elul olema peab õige mekk.
Kui algavad suured manöövrid,
viljapõllud on siis tanke täis.
Kõik torud on lausa šedöövrid.
Mis kasu sest on? No eks näis…
Viimati muudetud: 11/16/16
Jaga
|


title: Kesknädal

maintext:
Trumpi administratsioon võtab ilmet
Kõige rohkem on kritiseeritud otsust valida presidendi peamiseks nõunikuks Steven Bannon, kes juhtis enne Trumpi kampaaniameeskonnaga ühinemist veebiväljaannet Breitbart News, mille analoog Eestis on Uued Uudised. Bannon esindab nn. alternatiivseid parempoolseid (alt-right).
Valge Maja personaliülemaks saab seevastu Reince Priebus, kes tuleb Vabariikliku Partei peavoolust. Priebus on olnud ligi kuus aastat vabariiklaste üleriigilise komitee esimees. Eesti vasteks sellele on erakonna peasekretäri ametikoht. Enne seda oli ta Vabariikliku Partei juht Wisconsinis.
Asepresidendiks saab Mike Pence, praegune Indiana kuberner, kes oli 2001–2013 Esindajatekoja liige, kuuludes seal välisasjade komisjoni. Pence on tuntud vabakaubanduslepingute tugeva toetajana, ent Trump ise kritiseeris neid valimiskampaania ajal teravalt, lubades koguni Põhja-Ameerika vabakaubanduslepingu tühistada.
Jätkuvalt pole päris selge, mis selles vallas edasi saab ehk kuidas Trumpi valimine presidendiks mõjutab Euroopa Liidu ja USA kavandatud vabakaubandusleppe saatust.
Pariisi kliimalepe näib olevat aga juba surnud, sest nii Trump kui ka Pence väidavad, et inimesed kliimamuutusi ei tekita, ja seega pole vaja astuda ka mingeid samme süsihappegaasi õhkupaiskamise vähendamiseks.
Riikliku julgeoleku nõunikuks saab Mike Flynn, kes jõudis USA armees välja kindralleitnandi auastmeni. 2012–2014 oli ta sõjaväeluure agentuuri DIA direktor, aga saadeti sellelt ametikohalt erru aasta enne ettenähtud aega. Ametist lahkumiseni viisid kokkupõrked ülemustega, mis olid tingitud Flynni kaootilisest juhtimisstiilist.
Lisaks on Trump nimetanud paar meest, kelle peab kinnitama ametisse Senat, kus vabariiklastele jääb vaid napp enamus.
Kohtuministriks nimetatud Jeff Sessions, praegu Alabama osariiki esindav senaator, jäi 30 aastat tagasi kinnitamata ringkonnakohtunikuks, sest oli teinud avaldusi, mis kõlasid rassistlikult.
CIA direktoriks nimetatud Mike Pompeo, praegune Esindajatekoja liige, on kritiseerinud Obama administratsiooni otsust sulgeda CIA salavanglad ja leiab, et ülekuulamistel võiks lasta kasutada piinamist. Samuti pooldab ta salajasi jälgimisprogramme ning arvab, et Edward Snowden tuleks nende paljastamise eest surma mõista.
Viimati muudetud: 11/23/16
Jaga
|
23. November 2016


title: Kesknädal

maintext:
Nädala juubilar SVEN GRÜNBERG 60
Sven Grünbergi muusikapala „Ball“ tutvustamisega algab Tõnis Kahu raamat „Viis + Sõnad. 40 parimat poplugu. Isiklik“ ja trükise juurde kuuluv CD.
„ Tulnukad on juba saabunud. Toimub pidu, tantsitakse. On tegelikult üsna tühi hetk, mis, tõsi küll, aimatavat ärevust ja ootust täis. Peagi toimub mõrv ja päris sündmused algavad,“ kirjeldab Kahu filmilõiku, mille Grünbergi pala „Ball“ sisse juhatab. „See väike lugu on tegelikult väga suur,“ arvab muusikakriitik.
Filmile „Hukkunud Alpinisti hotell“ muusikat kirjutades oli Grünberg paar aastat üle kahekümne. Muusikaarvustaja Kahu kirjutab oma raamatus aga nii: „Täpselt 20 aastat enne Grünbergi laulu kirjutas Carl Jung, et nii religioon kui ka lendavad taldrikud tähistavad inimese aukartust psüühiliselt ülivõimsa ees.“
Ühtekokku on Sven Grünberg loonud muusikat ligi sajale filmile. Ühes neist, pealkirjaga „Detsembrikuumus“, laulab naispeaosalist kehastav Liisi Koikson: „Mõnikord päev näeb pikem kui elu.“
Veel on Grünberg loonud muusikat näiteks filmidele „Corrida“, „Naksitrallid“, „Madude oru needus“, „Leiutajateküla Lotte“.
„ Muusika annab Lotte-filmile väga palju juurde. Lapsed ehk ei pööra meloodiale filmi vaadates ekstra tähelepanu, kuid sisimas tajuvad nad seda aga usutavasti ikka,“ avaldas arvamust tunnustatud lasteaiapedagoog Ene Kund Jõgevalt.
Loometegevuse lätted ulatuvad loojatel sageli lapsepõlve. Nii on lood ka 1956. aasta 24. novembril sündinud Sven Grünbergiga. Vikerraadio „Jutusaates“ rääkis ta Sten Teppanile, et tema isa oli iseõppinud pianist, kes musitseeris ka džässkollektiivides ning tehnikamehena oli andekas muusikatehnika ehitaja ja remontija. Grünberg mäletab, et kliendiks oli ka Jaak Joala, kes tellis sajavatise võimenduse. Grünbergide kodus käis teisigi tuntud muusikainimesi, sealhulgas Uno Naissoo ja Peeter Saul.
JAAN LUKAS, 23. November 2016
Lõpetades 1976. aastal Georg Otsa nim. Tallinna Muusikakooli, jäädvustas Sven Grünberg end muusikaajalukku kui Eestis esimene süntesaatori kasutusele võtja ja siin progressiivse roki ellukutsuja. Süntesaator nagu üks uuendis ikka tekitas algul vastandlikke arusaamasid. Nii on teada, et süntesaatorimuusika kasutamise üle oli Grünbergil vaidlus filmi „Hukkunud Alpinisti hotell“ režissööri Grigori Kromanoviga. Diskusiooni kaasati helilooja Arvo Pärt, kellele Grünbergi ideed meeldisid. Sellest filmist on üldtuntuks saanud muusikapala „Nimetu“.
Grünbergi tuntumateks teosteks teatrimuusikas on „Vanemuises“ lavastatud balletid „Valgus“ ja „Rändlinnu lend“ ning Mai Murdmaa koreograafia „Peegeldused“.
1972–1973 oli Sven Grünberg eestvedavaks muusikuks ansamblile-hardrockgrupile „Ornament“ ja 1974–1976 ansamblile „Mess“, milles ta oli nii heliloojaks ja lauljaks kui ka instrumentalistiks. Mõlemast bändist Grünberg jutustas Klassikaraadios muusikakriitik Margus Kiisile ja Vikerraadio saates „Rokipeerud“ Tiit Karuksile.
„ Publik jälgis pakutavat huviga ja esmakordselt kuuljaile oli põnevusttekitav“ – nii on „Messi“ muusikamaailma tulekut iseloomustanud legendaarne Valter Ojakäär. Tema sõnad on jäädvustatud ka tänapäeval loodud „Messi“ albumile. „Eks see on ka teatud kummardus tema poole. Muide, Valter Ojakäär oli üldse see inimene, kelle kaudu „Mess“ üldse pääses salvestama Eesti Raadiosse,“ on Grünberg meenutanud.
Veel on kirjutatud, et „Messi“ kontserdid kujunesid omapärasteks etendusteks intellektuaalidele – suures osas üliõpilastest koosnevale publikule. Selle ansambli loodud kuulsaim teos on kantaat „Küsi eneselt“, mille loomisel osales kammerkoor Tõnu Kaljuste juhatusel.
Grünbergi kaheksakümnendate aastate muusika on salvestatud heliplaatidele „OM“ ja „Hingus“. Hingust peab Grünberg ka üheks ilusamaks sõnaks, mis tema arvates ainuomane eesti keelele ja mida on võimatu tõlkida teistesse keeltesse; sama arvab ta sõna „kulg“ kohta.
Seitsmekümnendate algul avastas Sven Grünberg enda jaoks idamaade kultuuri ja budismi. Selle valdkonna tarkuste juurde viis teda Eesti kuulsaim orientalist Linnart Mäll. Grünbergist sai juhatuse esimees 2001. aastal budismiteemalise harituse edendamiseks loodud kodanikuühendusele ja 2002. aastal avalikult tegutsema asunud Eesti Budismi Instituudile, mis regulaarselt korraldab seminare ja loengukursusi, harjutuslaagreid, idakeelte õpetamist.
Grünberg on olulist ja vahetut osa mänginud dalai-laama kõigil Eesti-visiitidel. „Eks dalai-laama tunneb ka mingeid selgeid paralleele Eesti ja Tiibeti vahel. Ajalooliselt on ju nii, et Tiibet on olnud india ja hiina kultuuri vahel nagu meie saksa ja vene kultuuri vahel,“ rääkis kultuurist ja religioonist huvitatud helilooja raadiosaates.
Budismis peab Sven Grünberg väga oluliseks optimaalsete lahenduste leidmise õpetust. „Budismi teine nimetus on ka keskteeõpetus; mitte keskmise mõttes, vaid optimaalse mõttes. Kuidas see kõik alguse sai? Buddha oli äärmises askeesis, istus jõe ääres ja nägi paadiga kaht muusikut mööda jõge sõitmas. Ta kuulis, kui õpetaja ütles õpilasele: kui pillikeel on liiga lõtv, siis pill ei helise, aga kui ta on liiga pingul, läheb pill katki. Seepeale ärganud Buddha askeesist üles, pesnud ennast puhtaks ja võtnud külatüdrukult sööki.“
Kõneldes budismist, on Grünberg toonitanud üht selle sümbolit – kaheksakodaralist ratast. „Ratas tähendab liikumist ja arenemist,“ rõhutab ta.
Veel on Grünberg arvanud, et eksib see inimene, kes ütleb, et temasse poliitika ei puutu. „Iga inimene on poliitikas, kas ta tahab seda või mitte. Mõnes elufaasis ollakse poliitikas rohkem, mõnes vähem.“
2010. aastal tunnustati Sven Grünbergi Valgetähe IV klassi teenetemärgiga, 2013. aastal pälvis ta Muusikapreemia. Kas ja millise tunnustuse toob uus juubel ja kas sellele heliloojale ning kultuuri- ja usundiloolasele pakub uusi väljakutseid Eesti Vabariigi 100. aastapäev, seda saame edaspidi näha.
JAAN LUKAS
Viimati muudetud: 11/23/16
Jaga
|


title: Kesknädal

maintext:
Vandeadvokaat Oliver Nääsi kommentaar
30. November 2016
Nii Edgar Savisaar kui Keskerakond on süüdistusakti kätte saanud. Ees seisab ettevalmistamine kohtumenetluses, järgnevalt määrab kohus aja korraldavaks eelistungiks, enne mida peavad kaitsjad esitama kohtule kaitseaktid ja taotlused. Tähelepanuväärne on ka ilmselt asjaolu, et vahetult enne süüdistuse esitamist saatis Riigiprokuratuur kaitsjatele üle 300 lehekülje täiendavaid tõendeid. Kahetsusväärselt ei jätnud Riigiprokuratuur aga kaitsjatele võimalust nende tõendite osas taotlusi või seisukohti esitada, vaid saatis asja enne seda menetlusõigust rikkudes kohtusse.
Viimati muudetud: 11/30/16
Jaga
|


title: Kesknädal

maintext:
Uus koalitsioon on sündimas
TAAVI PUKK, 16. November 2016
Loomulikult ei suutnud Reformierakonna poliitikud oma lüüasaamist väärikalt tunnistada ning, piltlikult öeldes, on rusikatega vehkimist jätkunud veel nädalakski pärast kaklust. Kõige valulisemad reaktsioonid on võrdlemisi oodatult tulnud umbusaldatud Taavi Rõivase ning välisminister Jürgen Ligi poolt. Veidi ootamatult ka vaid lühikest aega haridusministri ametit pidada jõudnud Maris Laurilt. Kui Rõivas keskendus (endiste) koalitsioonipartnerite IRL-i ja SDE sarjamisele ning nende valetajateks nimetamisele, siis Jürgen Ligi oma tuntud stiilis ei hoidnud end tagasi rahandusküsimustes. Muu hulgas teatas Ligi, et vaid Reformierakonnal on heade ideede pank, kõik teised ajavad eelmise sajandi maksupoliitikat. Talle sekundeerisid riigikogulased Laaneots ja Kross, külvates hirmu julgeolekupoliitika osas.
Reformierakonnal tavaks saanud sõjaohukülvamist ennetades käsitletigi loodava koalitsiooni läbirääkimistel esimese teemana julgeoleku- ja välispoliitikat ning kinnitati ühiselt, et Eesti senised põhimõtted ja suunad nendes valdkondades on muutumatud, kuid neisse valdkondadesse soovitakse panustada veelgi rohkem, kui seda on siiani tehtud.
Julgeolekuohu-teemaline paanikakülvamine Reformierakonna poolt kandis aga piisavalt vilja, et ärevad sõnumid jõuaksid ka välismeediasse. Riigikogu Keskerakonna fraktsiooni juht ning Keskerakonna aseesimees Kadri Simson kutsus umbusaldatud peaministriparteid üles lõpetama riigi maine kahjustamine ja käituma riigimehelikult.
“Välismeedias ja partnerite seas ei tohi levitada ekslikku informatsiooni, nagu liiguks Eesti eemale senistest kaitse- ja välispoliitilistest põhimõtetest. On aeg mõista, et Reformierakond ei võrdu Eesti riigiga. Taavi Rõivas on võtnud kasutusele „põletatud maa“ taktika, kuid seesugune käitumine ja selge kibestumine kahjustab Eesti riigi huve. Umbusaldatud peaministril tuleb leppida tänase olukorraga. Eesti vajab uut valitsust, kellel oleks värskeid ideid,” rõhutas Simson.
Riigikogu Keskerakonna fraktsiooni esindajate Kadri Simsoni, Mailis Repsi ja Enn Eesmaa kutsel said vahetult koalitsiooniläbirääkimiste alguses ülevaate poliitilisest olukorrast ka Eestis resideeruvad välisriikide diplomaadid.
Julgeoleku- ja välispoliitilistes põhimõtetes kokku leppimise järgselt liikusid läbirääkimised keerulise majandus- ja maksupoliitilise arutelu juurde. Selge on see, et uus koalitsioon toob põhimõttelised muudatused pikalt seisakus püsinud maksupoliitikasse, kus eelkõige keskendutakse sellele, et madalapalgalistele jääks rohkem raha kätte. Lisaks lubatavatele muutustele aktsiisipoliitikas on selge kannapööre ka riigi suhtumine laenuvõtmisse – loodav koalitsioon on väljendanud valmisolekut suurte investeeringute elluviimist rahastada laenuga. Samuti on antud mõista valmisolekust suurte riigiettevõtete börsile viimiseks.
Regionaalpoliitikas ning maaelu küsimustes on jõutud üksmeelele kohalike omavalitsuste tugevdamise vajaduses ning nende tulubaasi suurendamises. Haldusreformi protsessi seisma ei panda, küll aga on oodata selle tingimuste detailsemat täpsustamist. Selgelt on kokku lepitud põllumajanduse üleminekutoetuste taastamises ning kriisiabi tõstmises maksimummäärani. Paljudes muudes teemades pole veel mõistetavalt avalikkusele detaile täpsustatud enne lõplike kokkulepete sõlmimist ja konsensuslikule seisukohale jõudmist.
Kui varasemalt sõlmitud koalitsioonilepped valitsusvastutuse kandmiseks on lähtunud jäigalt erakondade valimislubadustest, siis loodava koalitsiooni tööpõhimõtteks saavad ühiskonna sõlmprobleemid ning oma tegevuse sõnastamine suunatult nende lahendamisele. “Me tahame saada koalitsioonilepet, mis tugineks reaalsusele,” rõhutab tõenäoline järgmine peaminister Jüri Ratas. Praeguse info kohaselt on sündimas nn avatud koalitsioonileping, mis ei välista tulevikus heade ideede lisamist valitsuse tegevusprogrammi. Valitud on selgelt demokraatlikum ja kaasavam lähenemine riigijuhtimisele, kui seda pakkus Reformierakond.
Lõpetuseks, meedias levivad väited, et kolmikliidu sünd võib jääda mõne Keskerakonna enda riigikogulase taha, on äärmiselt kummastavad. Keskerakonna toetajad on tasakaalukalt ja kannatlikult oodanud oma vaateid ning ootusi esindava erakonna osalemist riigijuhtimisel. Nüüd on saabunud hetk, mil vähemalt neljandikku Eesti inimestest esindav poliitiline jõud juhib ise valitsuse moodustamist. Sellises olukorras Keskerakonna toetajatele selja keeramine ei ole mingil viisil õigustatud. See oleks kõigi nende inimeste alatu petmine, kes usuvad, et Keskerakonna juhtimisel on võimalik inimkeskne poliitika ning õiglasem ühiskond. Eesti suurimat erakonda ootab valitsust juhtides ees vähemalt sama suur väljakutse, nagu kandis Rahvarinne veretu taasiseseisvumise protsessi juhtides. Keskerakondlastest saadikutel peab olema piisavalt südametunnistust ning kainet mõistust, et seda mõista ja neile usaldatud vastutust auga kanda.
Eestimaa on meie kätes, hoiame seda!
TAAVI PUKK,
Keskerakonna pressisekretär
[pildiallkiri]
Reformierakondlased ei suutnud uskuda pilti, mis neile 9. novembril peaminister Taavi Rõivase umbusaldushääletuse järgselt ekraanil avanes. 63 poolthäälega saadeti Reformierakond opositsiooni valitsusväsimust välja puhkama.
Viimati muudetud: 11/16/16
Jaga
|